open-index/open-wikipedia-markdown huggingface dataset:
ৰয়েল গ্ল'বেল বিশ্ববিদ্যালয়

**অসম ৰয়েল গ্ল'বেল বিশ্ববিদ্যালয়** () অসমৰ পঞ্চমখন ব্যক্তিগত খণ্ডৰ বিশ্ববিদ্যালয়। বিশ্ববিদ্যালয়খন ৰয়েল গ্ৰুপ অফ ইনষ্টিটিউটৰ একত্ৰিতকৰণ কৰি গঠন কৰা হৈছে। অসম বিধানসভায়ে অনুমোদন জনোৱা *অসম ৰয়েল গ্ল'বেল বিশ্ববিদ্যালয় বিধি ২০১৩* -ৰ আধাৰত বিশ্ববিদ্যালয়খন প্ৰতিষ্ঠা কৰা হয়। 

গুৱাহাটীৰ বেতকুঁচিত অৱস্থিত বিখ্যাত বালাজি মন্দিৰৰ বিপৰীতে বিশ্ববিদ্যালয়খন অৱস্থিত৷ বিশ্ববিদ্যালয়খনৰ আচাৰ্য হ’ল এ.কে. পাঞ্চাৰী। অধ্যাপক ডঃ এছ.পি. সিং আৰু এ.কে. মোদী বিশ্ববিদ্যালয়খনৰ ক্ৰমে উপাচাৰ্য আৰু অতিৰিক্ত উপাচাৰ্য।

## শিক্ষা
ৰয়েল গ্ল'বেল বিশ্ববিদ্যালয়ত ১৩খন প্ৰতিষ্ঠান অন্তৰ্ভুক্ত। অভিযান্ত্ৰিক, ব্যৱস্থাপনা, স্থাপত্যবিদ্যা আৰু বাণিজ্য শিক্ষাৰ বিভিন্ন পাঠ্যক্ৰম আগবঢ়োৱা ৰয়েল গ্ৰুপ অফ ইনষ্টিটিউট ২০০৯ চনত স্থাপিত হৈছিল। বিশ্ববিদ্যালয়খনৰ অন্তৰ্ভুক্ত বিদ্যালয়সমূহ হ'ল:

*ৰয়েল অভিযান্ত্ৰিক আৰু প্ৰযুক্তিবিদ্যা বিদ্যালয় (Royal School of Engineering & Technology) (RSET)
*ৰয়েল ব্যৱসায় বিদ্যালয় (Royal School of Business) (RSB)
*ৰয়েল বাণিজ্য বিদ্যালয় (Royal School of Commerce) (RSC)
*ৰয়েল স্থাপত্যবিদ্যা বিদ্যালয় (Royal School Of Architecture) (RSA)
*ৰয়েল চাৰু কলা বিদ্যালয় (Royal School of Fine Arts) (RSFA)
*ৰয়েল ভাষা বিদ্যালয় (Royal School of Language) (RSL)
*ৰয়েল ফেশ্বন ডিজাইনিং আৰু প্ৰযুক্তি বিদ্যালয় (Royal School of Fashion Designing & Technology) (RSFT)
*ৰয়েল প্ৰায়োগিক আৰু বিশুদ্ধ বিজ্ঞান বিদ্যালয় (Royal School of Applied and Pure Sciences) (RSAPS)
*ৰয়েল তথ্য প্ৰযুক্তিবিদ্যা বিদ্যালয় (Royal School of Information Technology) (RSIT)
*ৰয়েল জনসংযোগ আৰু মিডিয়া বিদ্যালয় (Royal School of Communication & Media) (RSCOM)
*ৰয়েল আচৰণ আৰু আনুসংগিক চিকিৎসা বিদ্যালয় (Royal School Of Behavioral & Allied Sciences) (RSBAS)
*ৰয়েল পৰিৱেশ্য কলা বিদ্যালয় (Royal School of Performing Arts) (RSPA)
*ৰয়েল আইন আৰু প্ৰশাসনিক বিদ্যালয় (Royal School of Law and Administration) (RSLA) 

## তথ্য উৎস

## বহিঃসংযোগ
* ৰয়েল গ্ল'বেল বিশ্ববিদ্যালয়ৰ ৱেবছাইট

শ্ৰেণী:অসমৰ বিশ্ববিদ্যালয়সমূহ
গাৰো ভাষা

**গাৰো ভাষা** বা **মান্দি ভাষা** এটি চীনা-তিব্বতি ভাষা। এই ভাষা ভাৰতৰ মেঘালয় ৰাজ্যৰ গাৰো পাহাৰ অঞ্চলৰ অধিবাসীসকলৰ প্ৰধান ভাষা। ই পাৰ্শ্বৱৰ্তী বাংলাদেশতো প্ৰচলিত। মেঘালয়ৰ প্ৰতিবেশী ৰাজ্য অসমত প্ৰচলিত বড়ো আৰু ৰাভা ভাষাৰ লগত ইয়াৰ ঘনিষ্ঠ সম্পৰ্ক আছে। গাৰো ভাষা লেটিন লিপিৰে লিখা হয়।

## উপভাষা
গোত্ৰ ভেদে গাৰোসকলৰ মাজত বেলেগ বেলেগ উপভাষাৰ প্ৰচলন আছে। আচিক উপভাষাটো বাংলাদেশৰ টাঙ্গাইল, ময়মনসিংহ, শেৰপুৰ, নেত্ৰকোণা আৰু ভাৰতৰ মেঘালয় ৰাজ্যত বসবাস কৰা গাৰোসকলৰ মাতৃভাষা। সিহঁতৰ নিজস্ব ভাষাত 'আচিক' শব্দৰ অৰ্থ পাহাৰ। অন্যান্য উপভাষাৰ ভিতৰত আছে আবেং, আৱে, চিচাক, দাক্কা, গাঞ্চিং, কামৰূপ, মাতচি। বাংলাদেশত আবেং উপভাষাটিও প্ৰচলিত; এই উপভাষাৰ লগত কোঁচ ভাষাৰ মিল আছে। বাংলাদেশৰ গাৰোসকলে আবেং উপভাষাত কথা পাতিলেও আচিক উপভাষাতহে লিখে। আওয়ে উপভাষাটো অসমত প্ৰচলিত, কিন্তু ই এতিয়া বিলুপ্তিৰ পথত; ইয়াৰ গাৰোসকলে মান্য গাৰো ভাষাই ব্যৱহাৰ কৰে।

## তথ্যসূত্ৰ


শ্ৰেণী:ভাষা
শ্ৰেণী:অসমৰ ভাষা আৰু লিপি
শ্ৰেণী: ভাৰতৰ ভাষা
শ্ৰেণী:পোখালি (ভাষা)
শ্ৰেণী:মেঘালয়
শ্ৰেণী:বাংলাদেশৰ ভাষা
পদ্মনাভ বৰদলৈ

**পদ্মনাভ বৰদলৈ **এজন ভাৰতীয় গায়ক, গীতিকাৰ, সংগীত পৰিচালক আৰু অনুষ্ঠান পৰিচালক। তেওঁ অসমীয়া, হিন্দী, নেপালী, বাংলা, মাৰাঠী আৰু ইংৰাজী ভাষাত গীত গাইছে। তেওঁৰ প্ৰথম হিন্দী সৃষ্টি *তেৰি জ' বাতেঁ হ্যে* ৰ বাবে গ্লোবেল ইণ্ডিয়ান মিউজিক একাডেমি বঁটাৰ নন-ফিল্ম শাখাত মনোনয়ন লাভ কৰিছিল. এই শাখাত মনোনয়ন লাভ কৰা পদ্মনাভ, অংগৰাগ মহন্তৰ পিছৰ দ্বিতীয়জন অসমীয়া ব্যক্তি।

## জীৱনৰ আৰম্ভণিৰ সময়
পদ্মনাভ বৰদলৈৰ ১৯৮৮ চনৰ ২৪ আগষ্টত গুৱাহাটীত জন্ম হয়। তেওঁ প্ৰয়াত বিপুল শৰ্মা আৰু প্ৰণিতা শৰ্মাৰ পুত্ৰ। তেওঁ হিন্দুস্তানী ক্লাচিকেল আৰু পাশ্চাত্য সংগীতৰ প্ৰশিক্ষণপ্ৰাপ্ত।

## কেৰিয়াৰ
ইণ্ডিয়ান আইডলৰ প্ৰথমজন অসমীয়া ফাইনেলিষ্ট পদ্মনাভ পিছলৈ জি টিভি সাৰেগামাপাৰ ফাইনেলিষ্ট হৈছিল  তেওঁৰ প্ৰথম অসমীয়া একক কণ্ঠৰ এলবাম *ধ্বনি* ২০১০ চনত মুক্তি দিয়া হৈছিল। তেওঁ এজন গীতিকাৰ আৰু সংগীত পৰিচালক হিচাপে তেওঁৰ দ্বি-ভাষিক এলবাম *ৰাস্তে (আলিবাট)*ৰ সৈতে আত্মপ্ৰকাশ কৰিছিল। 

## সন্মান আৰু প্ৰাপ্তি
* চ'নী টিভিৰ ইণ্ডিয়ান আইডল চিজন-৩ৰ প্ৰতিযোগী হোৱা উত্তৰ পূৰ্ৱৰ প্ৰথমজন ব্যক্তি
* জীটিভিৰ সা ৰে গা মা পা ২০১২-ৰ প্ৰথম ৮ ফাইনেলিষ্ট
* আকাশবাণীৰ ২০০৪ চনত অনুজ্ঞাপ্ৰাপ্ত সুগম সংগীত/আধুনিক গীতৰ কণ্ঠশিল্পী
* ২০০৮ চনৰ Young Achievers Award প্ৰাপ্ত
* তেৰি জ' বাতেঁ হ্যে ৰ বাবে গ্লোবেল ইণ্ডিয়ান মিউজিক একাডেমি বঁটাৰ নন-ফিল্ম   শাখাত মনোনয়ন লাভ
* Ramdhenu Viewers Choice Awards 2016ত শ্ৰেষ্ঠ কণ্ঠশিল্পীৰ বঁটা লাভ

## ডিস্ক'গ্ৰাফী
* *ধ্বনি* (২০১০)
* *ৰাস্তে (আলিবাট)* (২০১৪)
* *দিহিং দিচাং ডিমৰু* (২০১৬)
* *তেৰি জ' বতেঁ হ্যে'<br> *
* * আগুৱাই যাওঁ আমি*
* *দিলকশী* 
* *বিহু মাৰোঁগৈ আহ*
* *জোনাকে বিচাৰে* 
* *অ' বোলো ৰৈ যা*
* *ৰুমঝুম*
* *বগাকৈ ধুনীয়া* (দ্বৈত কণ্ঠৰ গীত)
* *আই এম ইন লাভ* (অসমীয়া আধুনিক গীত)
* *তুমি পুৱাৰ ৰ'দালি* (আৱাহন থিয়েটাৰ ২০১২)

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
মোল্লা

শ্ৰেণী:ইছলাম ধৰ্ম
শ্ৰেণী:ইছলামিক উপাধি
**মোল্লা** (আৰবী ملا), (ফাৰ্চী ভাষা ملا) আৰবী-ফাৰ্চী ভাষাৰ শব্দ। শব্দটো কোৰআনত উল্লেখিত আৰবী শব্দ **মাওলা** (مَوْلَى) ৰ সংক্ষিপ্ত ৰূপ। ভাৰতত প্ৰচলিত মৌলভী (আৰবী مولوی) আৰু মাওলানা (আৰবী مولانا) শব্দদুটাৰ উৎপত্তিও মাওলা শব্দৰ পৰা। মাওলাৰ অৰ্থ ৰক্ষক, কৰ্তা, নেতা বা অভিভাৱক। মোল্লা শব্দটো বাংলাদেশ আৰু বিভিন্ন মুছলিম দেশত মুছলিম সকলৰ পদবী ৰূপে ব্যৱহৃত হৈ আহিছে। শ্বেফাৰডিক ইহুদীসকলৰ নেতৃত্বস্থানীয় ব্যাক্তিবৰ্গকো মোল্লা পদবী ব্যৱহাৰ কৰা দেখা যায়।

## লগতে চাওক
*ছালাফি মতবাদ
*ছালাফ
*ইমাম
*খলিফা
*খলিফাসকলৰ তালিকা
*ওলামা
*শ্বাইখ
*হাফিজ
*মৌলৱী
*হজৰত
*আল্লামা
*আহলে হাদিছ
*ওৱাহাবি মতবাদ

## তথ্যসূত্ৰ
৩ মাৰ্চ

**৩ মাৰ্চ** গ্ৰেগৰিয়ান বৰ্ষপঞ্জী অনুসৰি বছৰৰ ৬১ তম (অধিবৰ্ষত ৬২ তম) দিন। 
## ঘটনাৱলী
*১৯৬৯ - ভাৰতত প্ৰথম দ্ৰুতগামী ৰাজধানী এক্সপ্ৰেছ ৰেল (হাওড়া আৰু নতুন দিল্লীৰ মাজত) আৰম্ভ হয়।

## জন্ম
* ১৮৩৯ - জামশেদজী টাটা, ভাৰতৰ উদ্যোগপতি আৰু টাটা গ্ৰুপৰ সংস্থাপক। (মৃত্যু: ১৯০৪)
* ১৮৪৭ - আলেকজেণ্ডাৰ গ্ৰাহাম বে'ল, ইংৰাজ বিজ্ঞানী আৰু উদ্ভাৱক।
* ১৯৩১ - গোলাম মুস্তাফা খান, ভাৰতীয় শাস্ত্ৰীয় সংগীতৰ হিন্দুস্তানী শাস্ত্ৰীয় সংগীত পৰম্পৰাৰ সংগীতজ্ঞ।
* ১৯৩৭ - দেবেন্দ্ৰ নাথ আচাৰ্য, অসমীয়া ঔপন্যাসিক, গল্পকাৰ, কবি আৰু শিশু সাহিত্যিক।
* ১৯৫৩ - জিক', ব্ৰাজিলিয়ান প্ৰশিক্ষক আৰু প্ৰাক্তন ফুটবল খেলুৱৈ।
* ১৯৫৫ - যশপাল ভাট্টি, ভাৰতীয় কৌতুক শিল্পী, প্ৰযোজক আৰু পৰিচালক।
* ১৯৮৭ - শ্ৰদ্ধা কাপুৰ, ভাৰতীয় অভিনেত্ৰী।
* ১৯৮৭ - মুনিবা মাজাৰি, পাকিস্তানী মানৱাধিকাৰ কৰ্মী।
* ১৯৯৭ - যোগেশ কাথুনিয়া, ভাৰতীয় পেৰালিম্পিক ডিচকাছ থ্ৰ' খেলুৱৈ।
* ২০০০ - হৰনাজ সান্ধু, ভাৰতীয় মডেল।

## মৃত্যু
* ১৯৬৫ - আমিৰবাই কৰ্ণাটকী, ভাৰতীয় অভিনেত্ৰী আৰু কণ্ঠশিল্পী।

## দিৱস
* বিশ্ব বন্যপ্ৰাণী দিৱস
* ৰাষ্ট্ৰীয় চিকিৎসক দিৱস (কুৱেইট)
* বিশ্ব বন্যপ্ৰাণী দিৱস
* বিশ্ব শ্ৰবণ দিৱস
* বিশ্ব জন্ম-ত্ৰুটি দিৱস
* আন্তৰ্জাতিক কৰ্ণসেৱা দিৱস

## বাহ্যিক সংযোগ

* বিবিচি: এই দিনত
----

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন

## তথ্য সংগ্ৰহ
মাৰ্চ

**মাৰ্চ** গ্ৰেগৰীয় কেলেণ্ডাৰ অনুসাৰি বছৰৰ তৃতীয় মাহ। এই মাহত মুঠ ৩১ দিন থাকে। 

## নামকৰণ
*মাৰ্চ* শব্দটি প্ৰাচীন ৰোমান শব্দৰ পৰা আহিছে। ৰোমান বৰ্ষপজ্ঞিকাত মাৰ্চ আছিল প্ৰথম মাহ। ৰোমানসকলৰ যুদ্ধ দেৱতা মাৰিটাচৰ পৰা মাৰচ শব্দটোৰ আৰ্বিভাৱ হয়। মাৰচৰ পৰাই আধুনিক মাৰ্চ শব্দটো আহিছে। 
## দিৱস
*বীমা দিৱস : ১ মাৰ্চ
*পতাকা দিৱস : ২ মাৰ্চ
*বিশ্ব বন্যপ্ৰাণী দিৱস : ৩ মাৰ্চ
*আন্তৰ্জাতিক নাৰী দিৱস : ৮ মাৰ্চ
*আন্তৰ্জাতিক গণিত দিৱস : ১৪ মাৰ্চ
*আন্তৰ্জাতিক সুখ দিৱস : ২০ মাৰ্চ
*বিশ্ব কবিতা দিৱস : ২১ মাৰ্চ
*বিশ্ব জল দিৱস : ২২ মাৰ্চ

## তথ্যসূত্ৰ

## বাহ্যিক সংযোগ
----

শ্ৰেণী:মাৰ্চ
শ্ৰেণী:ইংৰাজী মাহ
৯ মাৰ্চ

**মাৰ্চ ৯** গ্ৰেগ'ৰীয় বৰ্ষপঞ্জী অনুসৰি বছৰৰ ৬৮ তম (অধিবৰ্ষত ৬৯ তম) দিন। 

## উল্লেখযোগ্য ঘটনাৱলী
* ২০২৫ – ভাৰতীয় ক্ৰিকেট দলয়ে ডুবাইত অনুষ্ঠিত ২০২৫ আই.চি.চি. চেম্পিয়নছ ট্ৰফি জয় কৰে।

## জন্ম
* ১৯৩৩ - প্ৰেমধৰ বৰা, অসমৰ ৰাজনীতিবিদ।
* ১৯৩৪ - য়ুৰি গেগেৰিন, ছ'ভিয়েট দেশীয় বৈমাণিক আৰু মহাকাশচাৰী।
* ১৯৫১ - জাকিৰ হুছেইন, ভাৰতীয় তবলা বাদক, সুৰকাৰ, পাৰ্কাচনিষ্ট, সংগীত প্ৰযোজক আৰু চলচ্চিত্ৰ অভিনেতা।
* ১৯৫৬ - শশী থাৰুৰ, ভাৰতীয় ৰাজনীতিবিদ।
* ১৯৮৫ - পাৰ্থিৱ পেটেল, ভাৰতীয় ক্ৰিকেটাৰ।

## মৃত্যু
* ১৯৬০ - ধৰ্মেশ্বৰী দেৱী বৰুৱানী, অসমীয়া কবি।
* ১৯৮১ - মেক্স ডেলবুৰ্ক, নোবেল বিজয়ী চিকিৎসাবিজ্ঞানী।
* ১৯৯৪ - দেৱিকা ৰাণী, ভাৰতীয় চলচ্চিত্ৰ অভিনেত্ৰী আৰু প্ৰথম দাদা চাহেব ফাল্কে বঁটা বিজয়িনী।
* ২০০০ - উষা কিৰণ, ভাৰতীয় অভিনেত্ৰী।
* ২০০৭ - ৰ'জি আফচাৰি, বাংলাদেশী চলচ্চিত্ৰ অভিনেত্ৰী।
* ২০১৫ - পল কালানিথি, আমেৰিকান স্নায়ুশৈল্যচিকিৎসক আৰু লেখক।

## দিৱস
* শিক্ষক দিৱস (লেবানন)

## বাহ্যিক সংযোগ

* বিবিচি: এই দিনত
----

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন
ফ্লেক্সাগন

**ফ্লেক্সাগন** এবিধ আমোদজনক আৰু বৈশিষ্ট্যপূৰ্ণ জ্যামিতিক চানেকি৷ ইয়াক মূলতঃ কাগজৰ টুকুৰাৰে প্ৰস্তুত কৰা হয়৷ ফ্লেক্সাগনবোৰৰ মূল বৈশিষ্ট্য হৈছে- ইয়াক ভাঁজ কৰিলে ইয়াৰ সন্মুখ আৰু পিছফালটোৰ বাহিৰেও আন ফাল বা পিঠি পাব পাৰি৷ এনেদৰে নতুনকৈ পোৱা ফাল বা পিঠিৰ সংখ্যাৰ ওপৰত ভিত্তি কৰি ফ্লেক্সাগনবোৰক কেবাটাও ভাগত ভগোৱা হৈছে৷ 

ফ্লেক্সাগনবোৰ সাধাৰণতে বৰ্গাকৃতি, আয়তাকৃতি বা ষড়ভুজাকৃতিৰ হয়৷ আৰ্থাৰ এইচ. ষ্ট’ন নামৰ ব্ৰিটিছ গৱেষক ছাত্ৰজনে ১৯৩৯ চনত এই আকৰ্ষণীয় জ্যামিতিয় চানেকিটো আৱিষ্কাৰ কৰিছিল৷ পিছলৈ প্ৰিন্সটন বিশ্ববিদ্যালয়ত অধ্যয়নৰত তেওঁৰ তিনি সহপাঠী ব্ৰায়াণ্ট টাকাৰমেন, ৰিচাৰ্ড ফাইনমেন আৰুজন টুকী এই নতুন চানেকিটোৰ প্ৰতি আকৃষ্ট হ’ল আৰু তেওঁলোকে এই চানেকিটোৰ বিকাশসাধন তথা বৈশিষ্ট্যবোৰ নিৰূপণ কৰিবলৈ "প্ৰিন্সটন ফ্লেক্সাগন কমিটি" নামৰ সমিতি এখন গঠন কৰিলে৷ 

বিনোদনধৰ্মী গণিতৰ প্ৰসিদ্ধ লেখক মাৰ্টিন গাৰ্ডনাৰে ১৯৫৬ চনৰ *চায়েণ্টিফিক আমেৰিকান*-ৰ স্তম্ভত ফ্লেক্সাগনৰ বিষয়ে লিখি এই চানেকিবিধ জনসাধাৰণৰ মাজত চিনাকি কৰি দিয়াত ডাঙৰ ভূমিকা লৈছিল৷ সম্প্ৰতি ফ্লেক্সাগন এবিধ অতি জনপ্ৰিয় বিনোদনমূলক গণিতৰ আহিলা আৰু শিশুসকলৰ বাবে আকৰ্ষণীয় খেলনা সামগ্ৰী৷

## তথ্য সংগ্ৰহ

শ্ৰেণী:জ্যামিতি
জিংক

**জিংক**  হৈছে এবিধ ৰাসায়নিক মৌল। ইয়াৰ সংকেত আৰু আনৱিক সংখ্যা ৩০। ই পৰ্যাবৃত্ত তালিকাৰ ১২ নং বৰ্গৰ প্ৰথম মৌল। ৰাসায়নিকভাৱে মেগনেছিয়ামৰ লগত ইয়াৰ কিছু সাদৃশ্য আছে: দুয়োৰে মাত্ৰ এটা জাৰণ অৱস্থা আছে (+২), আৰু Zn২+ আৰু Mg২+ আয়ন দুটাৰ আকাৰ সমান। ই হৈছে পৃথিৱী পৃষ্ঠৰ ২৪তম সৰ্বাধিক প্ৰকাৰভেদ থকা মৌল আৰু ইয়াৰ পাঁচটা সুস্থিৰ আইছ'টপ আছে। ইয়াৰ প্ৰধান আকৰিক হৈছে **ষ্ফালেৰাইট** (জিংক ব্লেণ্ড), এক প্ৰকাৰৰ জিংক ছালফাইড লৱণ। 

প্ৰায় ১২শ শতিকালৈকে ভাৰতত প্ৰচুৰ পৰিমাণে জিংকৰ উৎপাদন কৰা হোৱা নাছিল আৰু প্ৰায় ১৬শ শতিকাৰ শেষ ভাগলৈকে ইয়াৰ বিষয়ে ইউৰোপীয় দেশসমূহে জনা নাছিল। খ্ৰীষ্টপূৰ্ব প্ৰায় ৬শ শতিকাতেই ৰাজস্থানৰ খনিৰ পৰা জিংক আহৰণ কৰাৰ প্ৰমাণ পোৱা গৈছে। বৰ্তমান, আটাইতকৈ পুৰণি প্ৰায় ৯শ শতিকাত বিশুদ্ধকৰণ প্ৰক্ৰিয়া ব্যৱহাৰ কৰি বিশুদ্ধ জিংক ৰাজস্থানৰ জাৱাৰৰ পৰা আহৰণ কৰাৰ প্ৰমাণ আছে। আলকেমিষ্টসকলে "ফিল'ছফাৰছ ঊল" (দাৰ্শনিকৰ ঊণ) বা "হোৱাইট স্ন'" (শুকুলা বৰফ) প্ৰস্তুত কৰিবলৈ জিংকক বায়ুত দহন ঘটায়। 

উন্নয়নশীল দেশত জিংকহীনতাই প্ৰায় দুই নিযুত লোকক প্ৰভাৱিত কৰিছে আৰু বহু ৰোগৰ সৃষ্টি কৰিছে। জিংকৰ অভাৱত শিশুৰ বৃদ্ধি বাধাগ্ৰস্থ, প্ৰজনন বয়স্কতা মন্থৰ কৰে আৰু ডায়েৰিয়াৰ দৰে সংক্ৰমন হয়।  অত্যধিক জিংক সেৱনৰ ফলত এটাক্সিয়া, লেথাৰ্জি আৰু কপাৰহীনতা হ'ব পাৰে। 
## তথ্য সংগ্ৰহ

## বাহ্যিক সংযোগ

শ্ৰেণী:ৰাসায়নিক মৌল
হিমস্খলন

[thumbnail|right|300px|[হিমালয়ৰ এক হিমস্খলনৰ দৃশ্য]]
**হিমস্খলন**  হৈছে কোনো হেলনীয়া পৃষ্ঠত হোৱা বৰফৰ এক বৃহৎ সোঁত। সাধাৰণতে কোনো উচ্চ উচ্চতাত থকা বৰফৰ স্তুপৰ অস্থিৰতাৰ ফলত এনে স্খলনৰ আৰম্ভ হয়। স্খলন আৰম্ভ হোৱাৰ পিছত বৰফৰ তৰপটোৰ বেগ ক্ৰমান্নয়ে বৃদ্ধি পাই আৰু সোঁতত অধিক বৰফ খহাই নিয়ে।

## কাৰণ
হিমপুঞ্জত অস্থিৰতা সৃষ্টি হোৱাৰ বহু কাৰণ থাকে। স্তুপত জমাহোৱা বৰফৰ মাত্ৰা অত্যধিক হোৱাৰ ফলত হেলনীয়া তলত ই স্থিৰ হৈ থাকিব নোৱাৰা হয়। এনে অৱস্থাত বৰষুণ বা হিমপাত হোৱাৰ ফলত হিমস্খলনৰ আৰম্ভ হয়। কেতিয়াবা এনে অস্থিৰ বৰফৰ তৰপৰ ওপৰেদি স্কী কৰা লোক, বৰফত চলা গাড়ী বা জন্তু পাৰ হৈ গ'লে, বোমা বিস্ফোৰণ আৰু ভূমিকম্পৰ ফলটো হিমস্খলন হ'ব পাৰে। কোনো লোকে বিশ্বাস কৰে যে মানুহৰ চিঞৰৰ ফলতো হিমস্খলন হ'ব পাৰে, কিন্তু বিজ্ঞানীসকলে এই কথা অস্বীকাৰ কৰে, কিয়নো মানুহৰ চিঞৰৰ প্ৰাৱল্য হিমস্খলন হ'ব পৰাকৈ তীব্ৰ নহয়।
## তথ্য সংগ্ৰহ

শ্ৰেণী:প্ৰাকৃতিক দুৰ্যোগ
শ্ৰেণী:ভূগোল
টিন

**টিন**  পৰ্যাবৃত্ত তালিকাৰ ৫০তম মৌলিক পদাৰ্থ। টিনৰ আণৱিক সংকেত Sn। টিনৰ লেটিন নাম "ষ্টানাম" (Latin: stannum)ৰ পৰা সংকেতটো লোৱা হৈছে। পৰ্যাবৃত্ত তালিকাৰ বৰ্গ ১৪ত এই ধাতৱ মৌলিক পদাৰ্থৰ অৱস্থান। 
## তথ্য সংগ্ৰহ

## লগতে চাওক

শ্ৰেণী:ৰাসায়নিক মৌল
পঞ্চতন্ত্ৰ

**পঞ্চতন্ত্ৰ** () সংস্কৃত ভাষাত ৰচিত এখন প্ৰাচীন গ্ৰন্থ। ৰচয়িতা কবি বিষ্ণু শৰ্মা। কিন্তু এই গ্ৰন্থৰ মূল পাণ্ডুলিপি পোৱা হোৱা নাই। বিভিন্ন উপদেশমূলক গল্পৰ সঙ্কলন এইখন গ্ৰন্থ। জীৱন পথৰ নানা উপদেশ এই গ্ৰন্থৰ বিভিন্ন গল্পেৰ যোগেদি উদাহৰণদি দাঙি ধৰিছে। গ্ৰন্থখন ৫টা তন্ত্ৰ বা ভাগত বিভক্ত। এইবিলাক হ'ল :

* মিত্ৰভেদ
* মিত্ৰপ্ৰাপ্তি
* কাকোলুকীয়
* লব্ধপ্ৰনাশ
* অপৰিক্ষিতকাৰক
## তথ্য সংগ্ৰহ

শ্ৰেণী:সংস্কৃত গ্ৰন্থ
শ্ৰেণী:পোখালি
হেণ্ডবল

**হেণ্ডবল** () এক প্ৰকাৰৰ দলীয় খেল। এই খেলটো প্ৰায় ফুটবলৰ নিচিনাই, কিন্তু পাৰ্থক্য হ'ল হেণ্ডবলত হাতেদি বল আদানপ্ৰদান কৰা হয়। এই খেলত মুঠ ১২জন খেলুৱৈ থাকে আৰু ৭জন খেলুৱৈ খেলপথাৰত খেলে। যিবোৰ দেশত এই খেলৰ প্ৰচলন আছে সিহঁতৰ মাজত, পোলেণ্ড, চাইপ্ৰাছ, ৰোমানিয়া, ৰাছিয়া, ইউক্ৰেন, মলদোভা, বেলাৰুছ, গ্ৰীচ, যুক্তৰাষ্ট্ৰ, তুৰস্ক, জৰ্জিয়া, আৰ্মেনিয়া আৰু আজাৰবাইজান উল্লেখযোগ্য।

## সময়সীমা
খেলৰ সময়সীমা মাজত ১০ মিনিট বিৰতিসহ মুঠ ৭০ মিনিট।

## খেল পথাৰৰ জোখ
হেণ্ডবল খেলৰ পূৰ্ণ পথাৰৰ দৈৰ্ঘ্য বা পাৰ্শ্বৰেখা ৪০ মিটাৰ আৰু প্ৰস্থ বা প্ৰান্তৰেখা ২০ মিটাৰ। পথাৰৰ উভয় প্ৰান্তত গোল লাইনৰ ঠিক মাজত গোল পোষ্টটোৰ অৱস্থান। প্ৰতিটো গোলপোষ্ট লম্বাত ৩ মিটাৰ আৰু উচ্চতাত ২ মিটাৰ হয়। পোষ্টৰ ৬মিটাৰ এলাকাৰ পৰা গোল লাইন যাৰ বাহিৰৰ পৰাই জালত বল পেলাব লগা হয় আৰু গোললাইনৰ ভিতৰৰ পৰা গোলৰক্ষকে গোল বচোৱাৰ চেষ্টা কৰে। গোল দিয়াৰ সময়ত খেলুৱৈ সকলে জাঁপ মাৰি বল দলিয়াই দিয়া দেখা যায়।

## বলৰ জোখ
নিয়ম অনুযায়ী হেণ্ডবলৰ চাইজ পুৰুষ-মহিলা ভেদে ভিন্ন হৈ থাকে। পুৰুষৰ বাবে বলৰ পৰিধি ৫৮-৬০ চেণ্টি মিটাৰ আৰু মহিলা সকলৰ বাবে ৫৪-৫৬ চেণ্টি মিটাৰ।

## তথ্যসূত্ৰ

শ্ৰেণী:পেছাদাৰী ক্ৰীড়া
বিশ্বব্ৰহ্মাণ্ড

**বিশ্বব্ৰহ্মাণ্ড** () হৈছে স্থান আৰু কাল সম্বন্ধীয় সমস্ত বিষয়। পৃথিবী আৰু অন্যান্য সমস্ত গ্ৰহ, সূৰ্য তথা অন্যান্য তৰা আৰু নক্ষত্ৰ, জ্যোতিৰ্বলয়স্থ স্থান আৰু তাৰ অন্তৰ্বৰ্তীস্থ গুপ্ত পদাৰ্থ, লেম্‌ডা-ছিডিএম নক্সা, তমোশক্তি আৰু শূন্যস্থান (মহাকাশ) - যিবোৰ এতিয়াও তাত্ত্বিকভাৱে জ্ঞাত কিন্তু সঠিককৈ পৰ্যবেক্ষিত নহয় - এই ধৰণৰ সকলো পদাৰ্থ আৰু শক্তি লগলাগি যি জগত তাকেই মহাবিশ্ব বা বিশ্বব্ৰহ্মাণ্ড বোলা হয়। বৰ্তমানলৈকে পৰ্যবেক্ষণ-লব্ধ মহাবিশ্বৰ ব্যাস প্ৰায় ২৮ বিলিয়ন পাৰছেক (৯১ বিলিয়ন আলোকবৰ্ষ)। সম্পূৰ্ণ বিশ্বব্ৰহ্মাণ্ডৰ আকাৰ অজানা হলেও ইয়াৰ উপাদান আৰু সৃষ্টিধাৰা সম্পৰ্কে বহুতো তত্ত্ব বিদ্যমান। মহাবিশ্বৰ উৎপত্তি সংক্ৰান্ত বিষয়ক বিশ্বতত্ত্ব বোলে। দৃশ্যমান মহাবিশ্বৰ সুদূৰতম প্ৰান্তৰ পৰ্যবেক্ষণ আৰু বিভিন্ন তাত্ত্বিক গবেষণাৰ পৰা অনুমান কৰা হয় যে মহাবিশ্বৰ প্ৰতিটি প্ৰক্ৰিয়াই তাৰ সৃষ্টিৰ পৰাই একে ধৰণৰ প্ৰাকৃতিক নিয়ম আৰু বহুকেইটা নিৰ্দিষ্ট ধ্ৰুবকৰ দ্বাৰা নিৰ্ধাৰিত হয়। বিগ বেং (Big Bang) তত্ত্ব অনুসৰি ইয়াৰ আয়তন ক্ৰমবৰ্ধমান। সম্প্ৰতি আধুনিক পদাৰ্থবিজ্ঞানীৰ বিভিন্ন তত্ত্বমতে আমাৰ এই দৃশ্যমান মহাবিশ্বৰ আশে পাশে আৰু অনেক মহাবিশ্ব থকাৰ অৰ্থাৎ অনন্ত মহাবিশ্ব থকাৰ সম্ভাৱনাৰ কথাও অনুমান কৰা হয়।

## তথ্য সংগ্ৰহ

*
শ্ৰেণী:জ্যোতিৰ্বিজ্ঞান
শ্ৰেণী:ব্ৰহ্মাণ্ডতত্ত্ব
ভলিবল

**ভলিবল** () অলিম্পিক খেলত দুই দলেৰেই ছয়জন কৰি খেলুৱৈ থাকে। নেট দি বিভক্ত কৰা কোৰ্টৰ দুই প্ৰান্তত খেলুৱৈসকল থাকে আৰু সিহঁতৰ উদ্দেশ্য থাকে প্ৰতিপক্ষ দলৰ সীমাৰ মাজত বলক ভূমিত স্পৰ্শ কৰাৰ মাধ্যমেৰে পয়ণ্ট অৰ্জন কৰা।

## খেলৰ নিয়ম-কানুন
thumb|left|ভলিবল কোৰ্ট
ভলিবল ১৮ মিটাৰ (৫৯ ফুট) দীঘল আৰু ৯ মিটাৰ (২৯.৫ ফুট) ওখ কোৰ্টত খেলা হয়, যিটো এটা নেটৰ দ্বাৰা দুটা ৯মিঃ×৯মিঃত বিভক্ত। নেটটোৰ উচ্চতা ১ মিটাৰ আৰু ইয়াৰ শীৰ্ষ প্ৰান্ত কোৰ্টৰ কেন্দ্ৰৰ ভূমিৰ পৰা ২.৪৩ মিঃ (পুৰুষৰ বাবে) আৰু ২.২৪ মিঃ (নাৰীৰ বাবে) উচ্চতাত অৱস্থিত। যদিও শিশু-কিশোৰ আৰু বয়স্কসকলৰ বাবে উচ্চতাৰ প্ৰয়োজনমতে পৰিৱৰ্তন ঘটে।

## নিয়ন্ত্ৰক সংস্থা
আন্তৰ্জাতিক ভলিবল সংস্থা বা এফআইভিবি বীচ ভলিবলসহ ইনডোৰ ভলিবল আৰু ঘাহঁ পূৰ্ণ পথাৰত ভলিবল খেলাৰ আন্তৰ্জাতিক নিয়ন্ত্ৰণকাৰী ক্ৰীড়া পৰিচালনাকাৰী সংস্থা হিচাপে পৰিচিত। ইয়াৰ সদৰ দফতৰ চুইজাৰলেণ্ডৰ লৌজানত অৱস্থিত। বৰ্তমানত ইয়াৰ সভাপতি হিচাপে আছে চীনৰ উই জিঝং।

## তথ্য সূত্ৰ

## বহিঃসংযোগ

* FIVB
* USA Volleyball
* AVP
* American Volleyball Coaches Association

শ্ৰেণী:পেছাদাৰী ক্ৰীড়া
পঞ্জাবী ভাষা

**পঞ্জাবী** বা **পাঞ্জাৱী** (ਪੰਜਾਬੀ, پنجابی) ইণ্ডো-ইউৰোপীয় ভাষা পৰিবাৰৰ ইণ্ডো-আৰ্য্য শাখাৰ এটি ভাষা। ই ভাৰতত পঞ্জাব ৰাজ্যৰ প্ৰায় ৩ কোটি মানুহৰ মাতৃভাষা। পশ্চিম পঞ্জাবী বা লাণ্ডা পাকিস্তানৰ পঞ্জাব প্ৰদেশৰ প্ৰায় ৬ কোটি মানুহৰ মাতৃভাষা। ইয়াৰ উপৰিও আফগানিস্তান, বাংলাদেশ, যুক্তৰাজ্য, আমেৰিকা যুক্তৰাষ্ট্ৰ আৰু কানাডাত পঞ্জাবী ভাষাৰ প্ৰচলন আছে। কানাডাত আঢ়ৈ লাখৰো অধিক মানুহে পঞ্জাবী ভাষাত কথা পাতে; সেয়ে ই কানাডাৰ ৬ষ্ঠ বৃহত্তম ভাষা।
পূৰ্ৱ পঞ্জাবী ভাষা ভাৰতৰ ২২টা চৰকাৰী ভাষাৰ এটা। ভাৰতৰ পঞ্জাব ৰাজ্যত যোগাযোগ, শিক্ষা, প্ৰশাসন, ব্যৱসায় আৰু গণমাধ্যমত এই ভাষা ব্যবহৃত হয়।
পাকিস্তানত পশ্চিম পঞ্জাবী ভাষাৰ কোনো চৰকাৰী স্বীকৃতি নাই। তাৰ পঞ্জাবী ভাষীসকলে মূলত ইংৰাজী আৰু উৰ্দু ভাষাৰ মাধ্যমত প্ৰশাসন, শিক্ষা, গণমাধ্যম আদিৰ কামবিলাক সম্পাদন কৰে।
পঞ্জাবী ভাষা শিখ ধৰ্মাবলম্বীসকলৰ ধৰ্মীয় ভাষা।
পঞ্জাবী ভাষাৰ মূল লিপি হ'ল- গুৰমুখী লিপি।

## ইতিহাস
### ব্যুৎপত্তিবিজ্ঞান
পঞ্জাবী শব্দটো (কেতিয়াবা পাঞ্জাবী বুলিও বানান কৰা হয়) পাৰ্চী ভাষাৰ পাঞ্জ-আব শব্দৰ পৰা উদ্ভৱ হৈছে, যাৰ অৰ্থ 'পাঁচ প্ৰকাৰৰ পানী', যিয়ে সিন্ধু নদীৰ পাঁচটা প্ৰধান পূব উপনৈক বুজায়। এই অঞ্চলৰ নামটো দক্ষিণ এছিয়াৰ তুৰ্কী-পাৰ্চী বিজয়ীসকলে প্ৰৱৰ্তন কৰিছিল আৰু ই সংস্কৃত নাম পঞ্চনাদৰ অনুবাদ আছিল, যাৰ অৰ্থ হৈছে 'পাঁচখন নদীৰ দেশ'।.

পাঞ্জৰ সম্পৰ্ক সংস্কৃত প্যানচা (pénte), গ্ৰীক ভাষাত (πέντε)  আৰু লিথুৱেনিয়ান পেংকি, যাৰ সকলোবোৰৰ অৰ্থ 'পাঁচ; āb সংস্কৃত áp (अप्) আৰু Av- ৰ Av-ৰ সৈতে সম্পৰ্কিত। বৰ্তমান ভাৰত আৰু পাকিস্তানৰ মাজত বিভক্ত হোৱা ঐতিহাসিক পঞ্জাব অঞ্চলটোক ভৌতিকভাৱে সিন্ধু নদী আৰু এই পাঁচখন উপনৈৰ দ্বাৰা সংজ্ঞায়িত কৰা হৈছে। পাঁচখনৰ ভিতৰত এখন বিয়াছ নদী, আন এখন ছাটলেজ উপনৈ।

## স্বীকৃতি

ভাৰতৰ ২২ টা চৰকাৰী ভাষাৰ ভিতৰত পূব পাঞ্জাবী অন্যতম। ভাৰতৰ পঞ্জাৱ ৰাজ্যত দৈনন্দিন যোগাযোগ, শিক্ষা, প্ৰশাসন, ব্যৱসায়, গণমাধ্যম আদিত এই ভাষা ব্যৱহাৰ কৰা হয়।

পাকিস্তানত পশ্চিম পাঞ্জাবী ভাষাৰ কোনো আনুষ্ঠানিক স্বীকৃতি নাই ৷ ইয়াত পাঞ্জাবী ভাষীসকলে মূলতঃ ইংৰাজী আৰু উৰ্দু ভাষাত প্ৰশাসন, শিক্ষা, সংবাদ মাধ্যমৰ কাম কৰে।

পাঞ্জাবী ভাষা শিখসকলৰ ধৰ্মীয় ভাষা ৷

## টোকা

## তথ্যসূত্ৰ

## বাহ্যিক সংযোগ
 

* English to Punjabi Dictionary 
* Proposal to encode ARABIC LETTER NOON WITH RING ABOVE at the Unicode Website

শ্ৰেণী:ভাষা
শ্ৰেণী: ভাৰতৰ ভাষা
ডোগ্ৰী ভাষা

**ডোগ্ৰী ভাষা** (স্থানীয় বানান অনুসৰি डोगरी বা ﮈﻭﮔﺮﻯ) ভাৰত-আৰ্য ভাষা। ই প্ৰায় ২০ লাখ মানুহৰ ভাষা। ভাৰত আৰু পাকিস্তানত, বিশেষকৈ ভাৰতৰ জম্মু আৰু কাশ্মীৰৰ জম্মু অঞ্চলত আৰু উত্তৰ পঞ্জাব, হিমাচল প্ৰদেশ আৰু কাশ্মীৰৰ অন্যান্য অঞ্চলত  পাকিস্তানৰ পঞ্জাব অঞ্চলত এই 
ভাষা প্ৰচলিত। ডোগ্ৰীভাষী মানুহক ডোগ্ৰা বোলা হয়, আৰু ডোগ্ৰীভাষী অঞ্চলক বোলা হয় ডুগ্গাৰ। ডোগ্ৰী ইণ্ডো-আৰ্য ভাষাসমূহৰ পশ্চিম পাহাৰী দলৰ এটা ভাষা। পাকিস্তানত আৰু পাকিস্তান-নিয়ন্ত্ৰিত কাশ্মীৰত ইয়াক পাহাৰী ভাষা (पहाड़ी বা ﭘﮭﺎﮌﯼ) নামেৰেও অবিহিত কৰা হয়। ডোগ্ৰী এটা সুৰপ্ৰধান ভাষা, যিটো ইণ্ডো-ইউৰোপীয় ভাষাসমূহৰ মাজত এটা ব্যতিক্ৰম। পঞ্জাবী আৰু পশ্চিম পাহাৰী ভাষাবিলাকো সুৰপ্ৰধান।

## লিপি
ডোগ্ৰী আদিতে তাকৰি লিপিত লেখা হৈছিল। তাকৰি লিপিৰ সৈতে কাশ্মিৰী ভাষা লিখতে ব্যৱহৃত কৰা শাৰদা লিপি আৰু পঞ্জাবী ভাষা লিখাত ব্যৱহৃত গুৰুমুখী লিপিৰ সৈতে মিল আছিল। বৰ্তমানে ই দেৱনাগৰী লিপিৰে অথবা নাস্তালিক লিপিৰে (পাকিস্তান আৰু পাকিস্তান নিয়ন্ত্ৰিত কাশ্মীৰত) লিখা হয়।

## বাহ্যিক সংযোগ

## তথ্যসূত্ৰ


শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
সিন্ধী ভাষা

**সিন্ধী** (আৰৱী লিপিতে: سنڌي, দেৱনাগৰী লিপিত: सिन्धी) পাকিস্তানৰ সিন্ধু প্ৰদেশেৰ প্ৰায় ৩ কোটি ৫০ লাখ আৰু ভাৰতৰ প্ৰায় ৮০ লাখ মানুহে এই ভাষাত কথা কয়।

## ব্যৱহাৰ
পাকিস্তানত প্ৰচলিত ভাষাবিলাকৰ মাজত ইয়াৰ স্থান তৃতীয়। সিন্ধী পাকিস্তান আৰু ভাৰতৰ চৰকাৰী ভাষা হিচাবে স্বীকৃত। ইণ্ডো-আৰ্য্য ভাষা হ'লেও সিন্ধী ভাষাৰ ওপৰত দ্ৰাবিড় ভাষা গোষ্ঠীৰ ভাষাৰ বিশেষ প্ৰভাৱ পৰিলক্ষিত হয়।

## লিখন পদ্ধতি
পাকিস্তানত সিন্ধীসকলে পাৰ্চী-আৰবী লিপিৰ এটা সংস্কৰণ সিন্ধী ধ্বনিবিজ্ঞানৰ লগত খাপ খোৱা নতুন আখৰৰ সৈতে ব্যৱহাৰ কৰে, আনহাতে ভাৰতত দেৱনাগৰী, খুদাবাদী, খোজকি আৰু গুৰমুখীকে ধৰি বহুতো লিপি ব্যৱহাৰ কৰা হয়। সিন্ধীৰ বাবে পাৰ্চী-আৰবী ভাষাও তুলনামূলকভাৱে আগতেই ডিজিটেলভাৱে সুলভ কৰি তোলা হৈছিল।

সিন্ধী ভাষাৰ আটাইতকৈ প্ৰাচীন প্ৰমাণিত তথ্য ১৫ শতিকাৰ।

## তথ্যসূত্ৰ

 
## বাহ্যিক সংযোগ

 
শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
মিজো ভাষা

**মিজো ভাষা** ভাৰতৰ মিজোৰাম ৰাজ্যত প্ৰচলিত এটি ভাষা। ই চীনা-তিব্বত ভাষাপৰিবাৰৰ তিব্বত-বৰ্মী উপপৰিবাৰৰ কুকি-চীন দলৰ এটা ভাষা। মিজোভাষীসকল মূলত মিজোৰামত বাস কৰিলেও তাৰ বাহিৰেও ভাৰতৰ মণিপুৰ আৰু ত্ৰিপুৰা ৰাজ্যত, বাংলাদেশৰ পাৰ্বত্য চট্টগ্ৰামত আৰু উত্তৰ-পশ্চিম ম্যানমাৰৰ চীন পৰ্বত অঞ্চলত মিজো ভাষাভাষীসকল বাস কৰে। ই মূলতঃ লুচেই উপভাষাৰ ওপৰত ভিত্তি কৰি গঢ় লৈ উঠিছে যদিও ইয়াৰ আশে-পাশে থকা মিজো বংশৰ পৰাও বহু শব্দৰ উৎপত্তি হৈছে।  মিজো ভাষাৰ বিভিন্ন উপভাষাত ৭ লাখতকৈও বেছি মানুহে কথা পাতে। ভাষাটো লুচাই ভাষা নামেৰেও পৰিচিত।

## লিখন পদ্ধতি
এই ভাষাৰ বৰ্ণবিলাক হ'ল: a, â, á, à, aw, b, ch, d, e, ê, é, è, f, g, ng, h, i, ì, í, j, k, l, m, n, o, p, r, s, t, u, û, v, আৰু z। মিজো এটা সুৰপ্ৰধান ভাষা; অৰ্থাৎ একেই শব্দ কোৱাৰ সুৰৰ ওপৰত ভিত্তি কৰি অৰ্থ পৰিৱৰ্তন হ'ব পাৰে।

## অধিক জানিবলৈ চাওক
*হিন্দী-ইংৰাজী-মিজো শব্দকোষ
*Dictionary of Lushai Language  

## তথ্যসূত্ৰ

 
শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
শ্ৰেণী:মিজোৰাম
খাচী ভাষা

**খাচী** হ'ল এটা অষ্ট্ৰো-এছীয় ভাষা, যিটো ঘাইকৈ ভাৰতৰ মেঘালয় ৰাজ্যত প্ৰচলিত। খাচী ভাষাৰ প্ৰায় ৯ লাখ মানুহৰ সৰহভাগেই মেঘালয় ৰাজ্যত বাস কৰে। অসম আৰু বাংলাদেশতো কিছু সংখ্যক খাচী ভাষাৰ মানুহ আছে। খাচী ভাষাৰ মৌখিক সাহিত্য লোককথা আৰু লোকগাথাৰে সমৃদ্ধ।

## জনসংখ্যা
ভাৰতত (২০১১ চনৰ হিচাপত) স্থানীয়ভাৱে ১,০৩৮,০০০ লোকে কয় খাচী ভাষা ব্যৱহাৰ কৰে। মেঘালয়ৰ জনসংখ্যাৰ এক তৃতীয়াংশ বা ৯ লাখ ৯৭ হাজাৰ লোকৰ ই প্ৰথম ভাষা আৰু ইয়াৰ ভাষীসকল বেছিভাগেই খাচী পাহাৰ আৰু জয়ন্তীয়া পাহাৰ অঞ্চলত পোৱা যায়।  ভাৰতৰ চুবুৰীয়া ৰাজ্যসমূহতো সৰু সৰু খাচী ভাষী সম্প্ৰদায় আছে, ইয়াৰে আটাইতকৈ ডাঙৰ জনগোষ্ঠীটো অসমত: ৩৪,৬০০ জন।  বাংলাদেশতো অতি কম সংখ্যক খাচী ভাষাৰ মানুহ আছে।

## লিপি
আগতে খাচী ভাষাৰ নিজস্ব কোনো লিপি নাছিল।  ১৮১৩ চনৰ পৰা ১৮৩৮ চনলৈ উইলিয়াম কেৰীয়ে পূব নাগৰী লিপিত ভাষাটো লিখাৰ প্ৰয়াস কৰিছিল। পিছলৈ এই লিপিত বহু খাচী গ্ৰন্থ ৰচনা কৰা হয়।  ইয়াৰ ভিতৰত উল্লেখযোগ্য হ’ল *Ka Niyiom Jong Ka Khasi* বা খাচীয়াসকলৰ নিয়মৰ কিতাপ;  ই চেং খাচিয়া ধৰ্মৰ এক গুৰুত্বপূৰ্ণ পাণ্ডুলিপি।  ৱেলছৰ এজন মিছনেৰী থমাছ জ’নে ১৮৪১ চনত ৰোমান লিপিত এই ভাষা লিখিছিল।  সেয়েহে তেওঁ খাচী ভাষাৰ বাবে ব্যৱহৃত ৰোমান লিপিত ৱেলছ লিপিৰ প্ৰভাৱ দেখা যায়।  বৰ্তমান খাচী ভাষা ৰোমান লিপিত লিখা হয়।

### বৰ্ণমালা
* ডাঙৰ হাতৰ A, B, K, D, E, G, Ng, H, I, Ï, J, L, M, N, Ñ, O, P, R, S, T, U, W, Y.
* সৰু হাতৰ a, b, k, d, e, g, ng, h, i, ï, j, l, m, n, ñ, o, p, r, s, t, u, w, y.

## তথ্যসূত্ৰ

 
 
 
 
 শ্ৰেণী:ভাষা
 শ্ৰেণী: ভাৰতৰ ভাষা
শ্ৰেণী:মেঘালয়
মালয়ালম ভাষা

**মালয়ালম** বা **মলয়ালম** (മലയാളം) দক্ষিণ ভাৰতৰ এটা দ্ৰাবিড় ভাষা। তামিল ভাষাৰ লগত এই ভাষাৰ ঘনিষ্ঠ সম্পৰ্ক আছে যদিও তামিলতকৈ মালয়ালম ভাষাত সংস্কৃত ভাষাৰ প্ৰভাৱ বেছি। মালয়ালম ভাষা কোৱা মানুহ মালয়ালী নামেৰে পৰিচিত।

এই পৰ্য্যন্ত প্ৰাপ্ত মালয়ালম ভাষাত লিখা আদিতম ৰচনাবিলাক ৯ম শতিকাত লিখা। ১১২৫-১২৫০ অব্দৰ মধ্যৱৰ্তী সময়ত মালয়লাম ভাষাৰ প্ৰথম সাহিত্যিক ৰচনাগবিলাক লিখিত হয়। ইয়াৰ মাজত আছে ধ্ৰুপদী গীতিকবিতা।

মালয়ালম ভাষা মালায়ালম লিপিৰে লিখা হয়। চিঙ্গাপুৰ আৰু মালয়েছিয়াত মালয়ালম ভাষা আৰৱী লিপিৰে লিখা হয়। বহু সময়ত কেৰালাৰ মুছলমানসকলেও আৰৱী লিপিৰে ভাষাটো লিখে। মালয়ালম প্ৰধানত কেৰালা, লাক্ষাদ্বীপ আৰু পণ্ডিচেৰীৰ মাহে অঞ্চল প্ৰচলিত। ৩ কোটি ৫৭ লাখ মানুহে এই ভাষাত কথা পাতে।

## তথ্যসূত্ৰ


## বাহ্যিক সংযোগ
* Malayalam language at *Encyclopædia Britannica*
* Unicode Code Chart for Malayalam (PDF Format)
 

 
শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
চাঁওতালি ভাষা

**চাঁওতালি** বা **সাঁওতালি**, **চাঁওতালী**, **সান্থালী** ভাষা হ'ল অষ্ট্ৰো-এছীয় ভাষাপৰিবাৰৰ চাঁওতালি উপপৰিবাৰৰ এটি ভাষা। হো আৰু মুণ্ডাৰী ভাষাৰ লগত ইয়াৰ মিল আছে। ২০০১ চনৰ লোকপিয়ল অনুসৰি ভাৰতত প্ৰায় ৫৯ লাখ ৪০ হাজাৰ চাঁওতালিভাষী মানুহে বসবাস কৰে। ইয়াৰোপৰি বাংলাদেশত এই ৰ জনসংখ্যা ২০১১ চনৰ গণনা অনুযায়ী প্ৰায় ২ লাখ ২৫ হাজাৰ আৰু নেপালত ৪৯ হাজাৰ ৯০০। ভূটানতো কিছু পৰিমাণে চাঁওতালি ভাষাৰ মানুহ আছে। বেছি ভাগ চাঁওতালিভাষী মানুষ ভাৰতৰ ঝাড়খণ্ড, অসম, বিহাৰ, ওড়িশা, ত্ৰিপুৰা আৰু পশ্চিমবংগ ৰাজ্যত বাস কৰে। চাঁওতালি ভাষাৰ নিজস্ব লিপি আছে, যাৰ নাম অল চিকি লিপি। অৱশ্যে বঙালী লিপি, ওড়িয়া লিপি, ৰোমান লিপি আৰু দেৱনাগৰী লিপিৰেও এই ভাষা লিখা হয়।

## বাহ্যিক সংযোগ

## তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:অসমৰ ভাষা আৰু লিপি
শ্ৰেণী:পোখালি (ভাষা)
শ্ৰেণী:চাঁওতাল
শ্ৰেণী:বাংলাদেশৰ ভাষা
শ্ৰেণী:ঝাৰখণ্ড
শ্ৰেণী:পশ্চিমবংগ
সিংহল ভাষা

**সিংহল** (සිංහල) [উচ্চৰণ: সিংহলো] বা "সিংহলী ভাষা" শ্ৰীলঙ্কাৰ মূল ভাষা। শ্ৰীলঙ্কাৰ প্ৰায় ২ মিলিয়ন মানুহে সিংহল ভাষাত কথা কয়। এই ভাষাটো সিংহল লিপিৰে লিখা হয়। খ্ৰীষ্টপূৰ্ৱ ৩য় শতিকাত সিংহল ভাষাত লিখা শিলালিপি পোৱা হৈছে। ১০ম শতিকাৰ পৰা আৰম্ভ কৰি ভাষাটোত সমৃদ্ধ বৌদ্ধ সাহিত্য ৰচিত হৈছে। ১৯৫৬ চনত শ্ৰীলঙ্কাত সিংহল ভাষাক একমাত্ৰ চৰকাৰী ভাষা হিচাবে প্ৰতিষ্ঠা কৰাৰ চেষ্টা কৰা হৈছিল। তেতিয়া তাৰ তামিল সংখ্যালঘু জনগোষ্ঠীয়ে আক্ৰমণাত্মক গণবিক্ষোভ চলাইছিল। তাৰ ফলশ্ৰুতিতে ১৯৫৮ চনত শ্ৰীলঙ্কাত সিংহল ভাষাৰ লগতে তামিল ভাষাকো বিশেষ চৰকাৰী মৰ্য্যাদা দিয়া হয়।

## তথ্যসূত্ৰ
 
 

 
শ্ৰেণী:ভাষা
শ্ৰেণী:শ্ৰীলংকা
তাৰকাৰাজ্য

**তাৰকাৰাজ্য** () হৈছে মহাকৰ্ষণ শক্তিৰ দ্বাৰা আবদ্ধ এটি অতি বৃহৎ সুশৃঙ্খল ব্যৱস্থা যি তৰা, আন্তঃনাক্ষত্ৰিক গেছ আৰু ধূলিকণা, প্লাজমা তথা প্ৰচুৰ পৰিমাণে অদৃশ্য বস্তুৰ (কৃষ্ণ পদাৰ্থ) দ্বাৰা গঠিত। এক আদৰ্শ তাৰকাৰাজ্যত ১০ নিযুতৰ পৰা ১০ লাখ নিযুত পৰ্যন্ত তৰা থাকে যিবোৰ সকলো এক সাধাৰণ মহাকৰ্ষণীয় কেন্দ্ৰৰ চাৰিওফালে ঘূৰ্ণীয়মান। একক তৰাৰ উপৰিও তাৰকাৰাজ্যত বহুতৰা ব্যৱস্থা, তাৰকামণ্ডল আৰু বিভিন্ন ধৰণৰ নীহাৰিকা থাকে। অধিকাংশ তাৰকাৰাজ্যৰ ব্যাস কেইবাশ আলোকবৰ্ষৰ পৰা কেইবা হাজাৰ আলোকবৰ্ষ পৰ্যন্ত আৰু ইহঁতৰ মধ্যবৰ্তী দূৰত্ব নিযুত আলোকবৰ্ষ পৰ্যন্ত হ'ব পাৰে। 

তাৰকাৰাজ্যৰ শতকৰা ৯০ ভাগ ভৰৰ বাবে কৃষ্ণ পদাৰ্থক দায়ী কৰা হয় যদিও ইয়াৰ অস্তিত্ব আৰু গঠন সম্পৰ্কে অনেক অনিশ্চয়তা আছে। তাৰকাৰাজ্যৰ অভ্যন্তৰত অতিবৃহৎ কৃষ্ণগহ্বৰৰ অস্তিত্বৰ প্ৰমাণ পোৱা গৈছে। আন্তঃতাৰকাৰাজ্যৰ স্থান পাতল প্লাজমাৰ দ্বাৰা পূৰ্ণ। বৰ্তমানলৈকে প্ৰায় ১০ হেজাৰ নিযুততকৈও অধিক তাৰকাৰাজ্য পৰ্যবেক্ষণ কৰা হৈছে। 

## শ্ৰেণীবিভাজন
গঠন আৰু আকৃতিত ভিত্তি কৰি তাৰকাৰাজ্যসমূহক তিনিটা মূল শ্ৰেণীত বিভাজন কৰা হৈছে : উপবৃত্তাকাৰ তাৰকাৰাজ্য (), সৰ্পিল তাৰকাৰাজ্য (), আৰু বিষম তাৰকাৰাজ্য ()। 

উপবৃত্তাকাৰ তাৰকাৰাজ্যসমূহ প্ৰায় গোলাকাৰ নাইবা ৰাগ্‌বী বলৰ দলে উপবৃত্তাকাৰ। নক্ষত্ৰবোৰৰ সৰহভাগ ৰঙা আৰু সৰ্পিল তাৰকাৰাজ্যৰ নক্ষত্ৰসমূহতকৈ পুৰণি। গোটেই তাৰকাৰাজ্যখন একেলগে আৱৰ্তন নকৰে যদিও, নক্ষত্ৰবোৰ ইয়াৰ কেন্দ্ৰৰ চাৰিওফালে দীৰ্ঘাকৃতি কক্ষপথত আৱৰ্তন কৰি থাকে। 

সৰ্পিল তাৰকাৰাজ্যৰ কেন্দ্ৰীয় অংশ ঘূৰণীয়া থালিৰ দৰে। যিবোৰৰ কেন্দ্ৰীয় অংশ বেলুনৰ দৰে বা সৰু দণ্ডৰ দৰে সেইবোৰক দণ্ডযুক্ত সৰ্পিল তাৰকাৰাজ্য () বুলি কোৱা হয়। হাতীপটি এক দণ্ডযুক্ত সৰ্পিল তাৰকাৰাজ্য। সৰ্পিল তাৰকাৰাজ্যৰ কেন্দ্ৰৰ পৰা পকোৱা স্প্ৰীঙৰ দৰে কেইবাটাও গেছ, ধূলিকণ আৰু নক্ষত্ৰৰে গঠিত বাহু ওলাই অহা যেন দেখিবলৈ পোৱা যায়। গতিকে সৰ্পিল তাৰকাৰাজ্য দেখাত কেইবাটাও উজ্জ্বল বাহুযুক্ত সমতল চকাৰ দৰে। ইয়াৰ নক্ষত্ৰবোৰও উজ্জ্বল। বাহুবোৰত থকা গেছ আৰু ধূলিকণ গোট খাই নতুন নতুন নক্ষত্ৰৰ জন্ম হয়। এইবোৰ তাৰকাৰাজ্য ইয়াৰ অক্ষদণ্ডৰ চাৰিওফালে আৱৰ্তন কৰে। দূৰৱৰ্তী নক্ষত্ৰবোৰৰ তুলনাত কেন্দ্ৰীয় অক্ষৰ ওচৰৰ নক্ষত্ৰবোৰৰ ঘূৰ্ণনবেগ বেছি। 

বিষম তাৰকাৰাজ্যৰ কোনো নিৰ্দিষ্টি আকৃতি নাই। মেগেলানিক ডাৱৰ এটা বিষম তাৰকাৰাজ্য।

## তথ্য সংগ্ৰহ

শ্ৰেণী:জ্যোতিৰ্বিজ্ঞান
মহাৰাষ্ট্ৰ

মহাৰাষ্ট্ৰ (महाराष्ट्र) ভাৰতৰ পশ্চিম ফালৰ এখন ৰাজ্য। ৰাজ্যৰ ৰাজধানীৰ নাম মুম্বাই। এই ৰাজ্যৰ অন্যান্য জনবহুল চহৰ নাগপুৰ আৰু পুনে। এই ৰাজ্যৰ জনসংখ্যা ১১ কোটিৰো অধিক আৰু সাক্ষৰতাৰ হাৰ ৮২.৯ শতাংশ। 
চৰকাৰী ভাষা মাৰাঠী। 

## তথ্য সংগ্ৰহ

শ্ৰেণী:ভাৰতৰ ৰাজ্য
বিশ্ব বন্যপ্ৰাণী দিৱস

**বিশ্ব বন্যপ্ৰাণী দিৱস** প্ৰতি বছৰে ৩ মাৰ্চ তাৰিখে পালন কৰা হয়। ২০১৩ চনৰ ২০ ডিচেম্বৰত অনুষ্ঠিত  ৰাষ্ট্ৰসংঘৰ ৬৮ তম অধিৱেশনত থাইলেণ্ডে আহ্বান কৰা আন্তৰ্জাতিক বিলুপ্তপ্ৰায় বন্য জীৱ আৰু উদ্ভিদৰ বাণিজ্য অভিবৰ্তনৰ বাবে ৩ মাৰ্চক বন্যপ্ৰাণী দিৱস হিচাপে ঘোষণা কৰা হয়। 
বিশ্বৰ বনজ প্ৰাণী আৰু উদ্ভিদৰ সংৰক্ষণ তথা বন্যপ্ৰাণীৰ বিষয়ে সজাগতা সৃষ্টি কৰা এই দিৱসৰ মূল লক্ষ্য।
## বিৱৰণ
ৰাষ্ট্ৰসংঘৰ সাধাৰণ সভাত উত্থাপিত বিধেয়ক খনত বন্যপ্ৰাণী আৰু ইয়াৰ বিভিন্ন অৱদানৰ ওপৰিও  পৰিস্থিতিতান্ত্ৰিক, বংশগতিক, সামাজিক, অৰ্থনৈতিক, বৈজ্ঞানিক, শৈক্ষিক,  সাংস্কৃতিক, নৱীকৰণযোগ্য আৰু নান্দনিক বিষয়ৰ জৰিয়তে বহনক্ষম উন্নয়ন ঘটাই সুনাগৰিক গঢ়াত গুৰুত্ব আৰোপ কৰা হৈছে। 

২০১৩ চনৰ ৩ মাৰ্চৰ পৰা ১৪ মাৰ্চলৈ থাইলেণ্ডৰ বেংককত অনুষ্ঠিত আন্তৰ্জাতিক বিলুপ্তপ্ৰায় বন্য জীৱ আৰু উদ্ভিদৰ বাণিজ্য (CITES) অভিবৰ্তনৰ বাবে ৩ মাৰ্চক ৰাষ্ট্ৰসংঘৰ সাধাৰণ সভায়ে বন্যপ্ৰাণী দিৱস হিচাপে ঘোষণা কৰে। 
## প্ৰতিপাদ্য বিষয় বা থীম
**২০২০**: ২০২০ চনৰ থীম হল: "পৃথিৱীৰ সকলো জীৱক বহন কৰা
(Sustaining all life on earth)"

**২০১৯**: ২০১৯ চনৰ থীম হল: “পানীৰ তলৰ জীৱন: মানুহ আৰু পৃথিৱীৰ বাবে (Life below water: for people and planet)"

**২০১৮**: ২০১৮ চনৰ থীম হল: "মেকুৰীজাতীয় জীৱ: বিপদাপন্ন ভক্ষক (Big cats - predators under threat)"

**২০১৭**: ২০১৭ চনৰ থীম হ'ল:  "অনুজ সকলৰ মাত শুনা (Listen to the young voices)".

**২০১৬**: ২০১৬ চনৰ থীম হ'ল:  "বন্যপ্ৰাণীৰ ভৱিষ্যৎ আমাৰ হাতত (The future of wildlife is in our hand)", লগতে উপ থীম "হাতীৰ ভৱিষ্যৎ আমাৰ হাতত (The future of elephants is in our hands)".

**২০১৫**: ২০১৫ চনৰ থীম হ'ল: "এতিয়া বন্যপ্ৰাণীৰ বিৰুদ্ধে সংঘটিত অপৰাধৰ বাবে সজাগ হোৱা উচিত (It’s time to get serious about wildlife crime)".

## তথ্য উৎস

## বহিঃসংযোগ
* ৰাষ্ট্ৰসংঘৰ বিশ্ব বন্যপ্ৰাণী দিৱসৰ পৃষ্ঠা
* বিশ্ব বন্যপ্ৰাণী দিৱসৰ ৱেবছাইট
* বিশ্ব বন্যপ্ৰাণী দিৱসৰ ফেচবুক পৃষ্ঠা

শ্ৰেণী:দিৱসসমূহ
ভোজপুৰী ভাষা

**ভোজপুৰী ভাষা** (দেৱনাগৰী লিপি: **भोजपुरी भाषा**  (কৈথী লিপি: **𑂦𑂷𑂔𑂣𑂳𑂩𑂲 𑂦𑂰𑂭𑂰**) হ'ল ইণ্ডো-আৰ্য্য ভাষা পৰিবাৰৰ পূৰ্বাঞ্চলীয় ভাষা।  ভোজপুৰী সাধাৰণতে বিহাৰৰ পশ্চিমাংশ আৰু উত্তৰ প্ৰদেশৰ পূৰ্বাংশত প্ৰচলিত। তাৰোপৰি মধ্য প্ৰদেশ, ঝাড়খণ্ড আৰু নেপালৰ কিছু অংশতো ভোজপুৰী ভাষাভাষীৰ মানুহে বাস কৰে।
বৰ্তমান ভোজপুৰী ভাষা বিহাৰৰ দুটা ৰাজ্য ভাষাৰ  অন্যতম এটা।  ভোজপুৰী ভাষাৰূপৰ উৎপত্তি কিছুমানে ধাৰণা কৰে যে পোনপটিয়াকৈ সংস্কৃত ভাষাৰ পৰা আকৌ কিছুমানৰ মতে বাংলাৰ জননী মৈথিলী ভাষাৰ পৰা। ফিজি, গায়ানা, মৰিচাছ, দক্ষিণ আফ্ৰিকা, চুৰিনাম আৰু ট্ৰিনিদাদ আৰু ট'বাগোতো ই সংখ্যালঘু ভাষা৷ হিন্দীৰ প্ৰভাৱৰ বাবে ইউনেস্ক’ৰ বিশ্বৰ ভাষাৰ এটলাছত ভোজপুৰী ভাষাক সম্ভাৱ্য দুৰ্বল ভাষা হিচাপে তালিকাভুক্ত কৰা হৈছে। ২০২২ চনৰ ২২ মে'ত গুগল অনুবাদে ভোজপুৰী ভাষাক তেওঁলোকৰ অন্যতম ভাষা হিচাপে সংযোজন কৰে।

## বাহ্যিক সংযোগ

## তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
ফতোয়া

শ্ৰেণী:ইছলাম ধৰ্ম
**ফতোয়া** বা ফাতওয়া (একবচনত "ফাতাওয়া" আৰবী: فتوى‎) আৰু বহুবচনত “ফাতাবী” (আৰবী:ﻓﺘﺎﻭﻯ) হ'ল বিধান আৰু সমাধান, যিটো কোনো ঘটনা বা অৱস্থাৰ প্ৰক্ষিতত ইছলামী শ্বৰীয়তৰ প্ৰমাণৰ আলোকত মুফতিয়ে বা ইছলামী আইন-বিশেষজ্ঞই প্ৰদান কৰি থাক। যেতিয়া কোনো ব্যক্তি পোনপটীয়াকৈ কোৰআন আৰু হাদিছ কিংবা ফিকহৰ আলোকত উদ্ভূত সমস্যাৰ সমাধান বাহিৰ কৰিবলৈ অপাৰগ হয় তেতিয়া তেখেতে মুফতীৰ ওচৰলৈ গৈ এই বিষয়ৰ সমাধান বিচাৰে। এইটোক ইছলামৰ পৰিভাষাত ইছতিফতা (আৰবীত:اِسْتِفْتَاء) বোলে। মুফতিয়ে ইছলামী শ্বৰীয়তৰ আলোকত সমস্যাৰ সমাধান জনাই দিয়ে। এই সমাধান প্ৰদান কৰাক ইছলামৰ পৰিভাষাত ইফতা (আৰবীত:إِفْتَاء ) বোলে আৰু প্ৰদত্ত সমাধান বা বিধানটোক ফতোয়া বোলে।

## পাৰিভাষিক অৰ্থ
ইমাম আবু ৰাগিব ইছফাহানী (ৰহঃ)য়ে কৈছে, **জটিল বিষয়ত সুস্থ সমাধান হ'ল ফতোয়া। **

মুফতী আমিমুল ইহছান কৈছে, **ফতোয়া
হ'ল শ্বৰীয়তৰ বিধান। **

আধুনিক পণ্ডিতসকলে কয়, **ফতোয়া হ'ল ইছলামী আইনে বিশেষজ্ঞ কৰ্তৃক আনুষ্ঠানিক আইনগত মতামত প্ৰদান। **

তাফছীৰ কাৰক সকলে কয়, **কোনো ব্যক্তিৰ জিজ্ঞাসাৰ জবাবত দলীল-প্ৰমাণৰ ভিত্তিত শ্বৰীয়তৰ বিধান স্পষ্টভাবে বৰ্ণনা কৰা হ'ল ফতোয়া। **

## আল-কোৰআনত ফতোয়াঃ
## বহু হাদিছত ফতোয়াৰ ব্যৱহাৰ আছে
## শ্বৰীয়তৰ দৃষ্টিত ফতোয়াৰ মৰ্যাদাঃ
## ফতোয়া প্ৰদানত পূৰ্ববৰ্তী [[আলিম]] সকলৰ সতৰ্কতা
## ফতোয়াৰ ইতিহাসঃ
## [[তাবিঈ]]সকলৰ যুগত ফতোয়াঃ
## ফতোয়াৰ ভিত্তিঃ
## ফতোয়া প্ৰদানৰ যোগ্যতাঃ
## ফতোয়াদানৰ ক্ষেত্ৰত চৰ্তাৱলীঃ
## ফতোয়া লিখাৰ নিয়মাৱলীঃ

## তথ্য সূত্ৰ
হাতীপটি

**হাতীপটি**  হৈছে এখন তাৰকাৰাজ্য। সৌৰ জগতৰ কেন্দ্ৰ সূৰ্য এই তাৰকাৰাজ্যৰ অংশ। ই এক সৰ্পিলাকাৰ তাৰকাৰাজ্য। পৃথিৱী হাতীপটি তাৰকাৰাজ্যৰ কোনো এক অংশত অৱস্থিত। এই তাৰকাৰাজ্যখন ৰাতিৰ সময়ত পৰিষ্কাৰ আকাশৰ এক প্ৰান্তৰ পৰা অন্য প্ৰান্তলৈ বিস্তৃত পাতল শুকুলা মেঘৰ দৰে দেখা পোৱা যায়। 

## আকৃতি
হাতীপটিৰ ব্যাস আনুমানিক প্ৰায় এক লাখ আলোকবৰ্ষ বা ৯×১০১৭ কিলোমিটাৰ। ধাৰণা কৰা হয় এই তাৰকাৰাজ্যত কমপক্ষেও ২ লাখ নিযুতৰ পৰা সৰ্বোচ্চ ৪ লাখ নিযুত পৰ্যন্ত নক্ষত্ৰ আছে। সাম্প্ৰতিক পৰ্যবেক্ষণত দেখা গৈছে, আগৰ ধাৰণাতকৈ হাতীপটিৰ ভৰ অনেক বেছি, ইয়াৰ ভৰ পৃথিৱীৰ নিকটবৰ্তী সকলোতকৈ ডাঙৰ তাৰকাৰাজ্য এণ্ড্ৰোমিডাৰ প্ৰায় সমান। আগতে ধাৰণা কৰা হৈছিল যে ইয়াৰ ঘূৰ্ণন বেগ প্ৰায় ২২০ কিমি/ছেকেণ্ড, কিন্তু সাম্প্ৰতিক গবেষণা অনুযায়ী এই বেগ প্ৰায় ২৫৪ কিমি/ছেকেণ্ড পোৱা গৈছে। ইয়াৰ ফলত হাতীপটিৰ সৰ্বমুঠ ভৰ প্ৰায় ৩০ নিযুত কোটি সৌৰ ভৰ বুলি গণনা কৰা হৈছে, যি আগৰ ধাৰণাৰ প্ৰায় দুগুণ। 
thumb|অসমৰ আকাশত হাতীপটি। 

## বয়স
তাৰকাৰাজ্যৰ বয়স নিৰ্ধাৰণ কৰা অত্যন্ত কঠিন। এই তাৰকাৰাজ্যৰ সবাতোকৈ প্ৰাচীন নক্ষত্ৰ হল HE 1523-0901, যাৰ বয়স প্ৰায় ১৩,২০০ নিযুত বছৰ, প্ৰায় বিশ্বব্ৰহ্মাণ্ডৰ বয়সেৰ সমান। ধাৰণা কৰা হয়, প্ৰায় ৬,৫০০ ৰ পৰা ১০,০০০ নিযুত বছৰ আগেয়ে হাতীপটিৰ সৃষ্টি হৈছিল। 

## চিত্ৰ সম্ভাৰ

চিত্ৰ:Milky Way 2005.jpg|নাছাৰ এজন শিল্পীৰ কল্পনাত হাতীপটিৰ আনুমানিক চিত্ৰ। 
চিত্ৰ:Milky Way Arch.jpg|হাতীপটিৰ পেনোৰামা। 

## তথ্য সংগ্ৰহ

শ্ৰেণী:জ্যোতিৰ্বিজ্ঞান
কেলেণ্ডাৰ (চলচ্চিত্ৰ)

***কেলেণ্ডাৰ*** () ২০১৮ৰ ৯ ফেব্ৰুৱাৰীত মুক্তি লাভ কৰা এখন অসমীয়া চলচ্চিত্ৰ। এনাজৰী টকীজৰ বেনাৰত হিমজ্যোতি তালুকদাৰে ছবিখনৰ পৰিচালনা কৰিছে। ছবিখন প্ৰযোজনা কৰিছে হিমজ্যোতি তালুকদাৰ আৰু দিক্ষিত দাসে। ছবিখনত চৰিত্ৰসমূহত মলয়া গোস্বামী, অৰুণ নাথ, গুঞ্জন ভৰদ্বাজ আৰু ৰিমঝিম ডেকাই অভিনয় কৰিছে।

## কাহিনীৰ সাৰাংশ
অৱসৰপ্ৰাপ্ত শিক্ষক হিতেশ কাকতিয়ে তেখেতৰ পত্নী মনোৰমা ককতিৰ সৈতে সৰু চহৰ এখনত সুখেৰে বসবাস কৰে। তেওঁলোকৰ একমাত্ৰ পুত্ৰ অৰুণাভ অনা-অসমীয়া পত্নীৰ সৈতে দিল্লীত থাকে। মৰমৰ পুতেক-বোৱাৰীয়েকৰ মাক-দেউতাকলৈও অগাধ ভক্তি। এবাৰ বিহুৰ সময়ত অৰুণাভ ঘৰলৈ আহি কামত হোৱা গুৰুতৰ সমস্যাৰ কথা মাকক কয়। এই কথা শুনি মাকে পুতেকক সাধ্য অনুসৰি সহায় কৰিবলৈ মন মেলে। মৰোৰমা কাকতিয়ে কেলেণ্ডাৰত তেখেতৰ মাহেকীয়া কাম-কাজবোৰ টুকি ৰাখে আৰু প্ৰতিটো ঘটনা নামৰে সৈতে গোল কৰি থয়। কিন্তু আচৰিতভাৱে তেখেতে কেইটামান দিনত একো উল্লেখ নকৰি মাত্ৰ গোল কৰি থয়। ইয়াৰ নেপথ্যৰ কাহিনীয়ে হিতেশ কাকতিৰ জীৱনলৈ ধুমুহা নমাই আনে।

## অভিনয়ত
* মনোৰমা ককতিৰ চৰিত্ৰত মলয়া গোস্বামী
* হিতেশ কাকতিৰ চৰিত্ৰত অৰুণ নাথ
* অৰুণাভৰ চৰিত্ৰত গুঞ্জন ভৰদ্বাজ
* ৰিমঝিম ডেকা

## প্ৰযোজনা আৰু বিকাশ

ছবিখনৰ চিত্ৰগ্ৰহণ দেৰগাঁও, গোলাঘাট আৰু জলখাবন্ধাত কৰা হৈছে। ২০১৭ৰ ২৭ ফেব্ৰুৱাৰীত ছবিখনৰ টীজাৰ মুক্তি দিয়া হৈছে। ছবিগৃহত কেলেণ্ডাৰে মুক্তি পায় ২০১৮ৰ ১৬ ফেব্ৰুৱাৰীত।

## তথ্যসূত্ৰ

শ্ৰেণী:২০১৮ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
পোলাও

**পোলাও** হৈছে চাউল দি তৈয়াৰ কৰা এটা মচলাযুক্ত খোৱা বস্তু। চাউলৰ ৰঙ বাদামী বা সোনালী কৰিবলৈ কিছু পৰিমাণে তেলত ভাজি লোৱা হয়। পাছত ভজা পিঁয়াজ, মচলা, সব্জী ইত্যাদি যোগ কৰা হয়। অঞ্চলভেদে পোলাওয়ৰ সৈতে মাংস, মাছ, সব্জী, পাস্তা আৰু শুকান ফল যোগ কৰা হয়।  

পোলাও আৰু এই ধৰণৰ খোৱা বস্তু বলকান, মধ্যপ্ৰাচ্য, ককেশাচ, মধ্য এছিয়া আৰু দক্ষিণ এছিয়া, পূৰ্ব এছিয়া, লেটিন আমেৰিকা আৰু কেৰিবীয় ৰন্ধনশৈলীত গুৰুত্বপূৰ্ণ আসন দখল কৰি আছে। বাংলাদেশ, আফগানিস্তান, আৰ্মেনিয়া, আজাৰবাইজান, বালুচি, বুখাৰাৰ ইহুদি ক্ৰেটান, টকিঅ, ভাৰত, ইৰাণ, কাজাক, কেনিয়া, পাকিস্তান, তানজানিয়া, জাঞ্জিবাৰ, উইঘুৰ, উজবেক, তাজিক  আৰু তুৰ্কী]]  প্ৰভূতি ৰন্ধনশৈলীত প্ৰধান খোৱা বস্তুৰ তালিকাত পোলাওয়ে স্থান দখল কৰি আছে।

## প্ৰস্তুত প্ৰণালী
সুগন্ধী চাউল যেনেকৈ বাছমতি, কলাজিৰা, চেনি ইত্যাদী যিকোনো জাতৰ চাউলক ভাল পৰিষ্কাৰ কৰি ঘি বা তেলত ভজা হয়। ইয়াৰ পাছত বিভিন্ন মচলা দি পৰিমাণ অনুযায়ী পানী দি সিদ্ধ কৰা হয়।

## বিভিন্নতা

## তথ্যসূত্ৰ

শ্ৰেণী:খাদ্য
শ্ৰেণী:মাংস
গ্ৰহ

**গ্ৰহ**  হৈছে কোনো তৰা বা মৃত তৰাৰ চাৰিওফালে পৰিভ্ৰমণ কৰা এক প্ৰকাৰৰ জ্যোতিৰ্বৈজ্ঞানিক পিণ্ড যি
* নিজৰ মাধ্যাকৰ্ষণৰ ফলত গোলাকৃতিৰ হৈ থাকে,
* তাপনিউক্লিয় সংযোজন ঘটাবলৈ অপৰাগ, আৰু
* মাধ্যাকৰ্ষণিক পৰিসৰ থকা সকলো বস্তুকে নিজৰ ফাললৈ আকৰ্ষিত কৰে।
গ্ৰহৰ ইংৰাজী প্ৰতিশব্দ *planet* এটা পুৰনা শব্দ, ই ঐতিহাসিক, জ্যোতিৰ্বৈজ্ঞানিক, বৈজ্ঞানিক, পৌৰাণিক, আৰু ধৰ্মীয় বিষয়ৰ সৈতে জড়িত আছে। সৌৰজগতৰ কেইবাটাও গ্ৰহ খালি চকুৰে দেখা পোৱা যায়। বহুতো সংস্কৃতিত এই গ্ৰহবোৰক স্বৰ্গীয়, অথবা দেৱতা বুলি বিবেচনা কৰা হৈছিল। মানুহৰ বৈজ্ঞানিক জ্ঞানৰ অগ্ৰগতিৰ লগে লগে গ্ৰহ সম্পৰ্কীয় এই ধাৰণাসমূহ সলনি হবলৈ ধৰে। 

গ্ৰীক জ্যোতিৰ্বিদ টলেমিৰ মতে গ্ৰহসমূহে ভিন্ন আৰু উপ-বৃত্তাকাৰ পথেৰে পৃথিৱীক পৰিভ্ৰমণ কৰে। গ্ৰহবোৰে সূৰ্যৰ প্ৰদক্ষিণ কৰাৰ ধাৰণাটো বহু সময়ত উত্থাপন কৰা হৈছিল, যদিও ১৭শ শতিকাত গেলিলিওৰ দূৰবীক্ষণ যন্ত্ৰৰ দ্বাৰা পৰ্যবেক্ষণ কৰি প্ৰমাণ আহৰণ কৰাৰ পিছতহে ইয়াক মানি লোৱা হৈছিল। 

## টোকা

## তথ্য সংগ্ৰহ

শ্ৰেণী:জ্যোতিৰ্বিজ্ঞান
বিষুৱ ৰেখা

**বিষুৱ ৰেখা** বা **ভূমধ্য ৰেখা** পৃথিৱী পৃষ্ঠত উত্তৰ মেৰু আৰু দক্ষিণ মেৰুৰ পৰা সমান দূৰত্বত অৱস্থিত পৃথিৱীক দুটা গোলাৰ্ধত ভাগ কৰা কাল্পনিক ৰেখা। ই পৃথিৱীক উত্তৰ গোলাৰ্ধ আৰু দক্ষিণ গোলাৰ্ধত ভাগ কৰে। অন্য ভাষাত পৃথিৱীৰ কেন্দ্ৰৰ পৰা সৰ্বাধিক দূৰত্বত অৱস্থিত ভূমধ্য ৰেখাৰ উখহা স্থানৰ বিন্দুসমূহ লগ লগাই পশ্চিমৰ পৰা পূবলৈ কল্পনা কৰা ৰেখাডালেই হ'ল বিষুৱ ৰেখা। পৃথিৱীৰ সোঁমাজত অৱস্থিত হোৱাৰ বাবে ইয়াক ভূমধ্য ৰেখা আৰু ইয়াত দিন ৰাতি সমান দৈৰ্ঘৰ হোৱাৰ বাবে বিষুৱ ৰেখা বোলে। অন্য গ্ৰহসমূহৰো বিষুৱ ৰেখাক এইদৰেই ব্যাখ্যা কৰা হয়। ইয়াৰ ২৩°৩০′০″ উত্তৰে কৰ্কট ক্ৰান্তি ৰেখা আৰু ২৩°৩০′০″ দক্ষিণে মকৰ ক্ৰান্তি ৰেখা অৱস্থিত। 
## বৰ্ণনা

বিষুৱ ৰেখাৰ অক্ষাংশ শূন্য। ইয়াৰ সৰ্বমুঠ দৈৰ্ঘ্য প্ৰায় ৪০,০৭৫ কিঃমিঃ বা ২৪,৯০১.৫ মাইল (প্ৰকৃত দৈৰ্ঘ্য ৪০,০৭৫,০১৬.৬৮৫৬ মিটাৰ)। বছৰৰ ২১ মাৰ্চ আৰু ২৩ ছেপ্টেম্বৰ তাৰিখে বিষুৱ ৰেখাৰ ওপৰত সূৰ্যৰ ৰশ্মি লম্বভাৱে পৰে।এই দুদিন পৃথিৱীত দিন আৰু ৰাতি সমান দৈৰ্ঘৰ হয়। ২১ মাৰ্চক মহাবিষুৱ আৰু ২৩ ছেপ্টেম্বৰক জলবিষুৱ বোলা হয়। 

বিষুৱ ৰেখাৰ কাষৰীয়া অঞ্চলসমূহত সূৰ্যাস্ত আৰু সূৰ্যোদয় অপেক্ষাকৃতভাৱে পলমকৈ সংঘটিত হয়। লগতে এনে অঞ্চলত দিন ৰাতিৰ ব্যৱধান প্ৰায় ১২ ঘণ্টাৰ হয়। আনহাতে ইয়াৰ উত্তৰ আৰু দক্ষিণে ঋতু অনুসাৰে দিন আৰু ৰাতিৰ দৈৰ্ঘৰ তাৰতম্য ঘটে। যেতিয়া ইয়াৰ উত্তৰে গ্ৰীষ্মকাল চলি থাকে তেতিয়া ইয়াৰ দক্ষিণত শীতকাল চলি থাকে অৰ্থাৎ দুই গোলাৰ্ধত পৰস্পৰ বিপৰীত ঋতু বিৰাজ কৰে। কিন্তু বিষুবীয় অঞ্চলত ঋতুৰ পৰিৱৰ্তন দৃষ্টিগোচৰ নহয়। 

পৃথিৱী বিষুৱ ৰেখাত অলপ উখহা। ইয়াৰ পৰা পৃথিৱীৰ ব্যাস ১২,৭৫৯.২৮ কিঃমিঃ(৭৯২৭ মাইল)। আনহাতে মেৰুৰ পৰা পৃথিৱীৰ ব্যাস ১২,৭১৩.৫৬ কিঃমিঃ(৭৯০০ মাইল) অৰ্থাৎ প্ৰায় ৪২.৭২ কিঃমিঃ বেছি। 
বিষুৱীয় অঞ্চল অন্তৰীক্ষ কেন্দ্ৰ স্থাপনৰ বাবে অতি উত্তম। কাৰণ পৃথিৱীৰ আহ্নিক গতিৰ বাবে পৃথিৱীৰ আন ঠাইৰ তুলনাত বিষুৱীয় অঞ্চলৰ কৌণিক বেগ বেছি। সেয়ে অন্তৰীক্ষ যান উৎক্ষেপণৰ বাবে আৱশ্যক ইন্ধনৰ পৰিমাণ কমোৱাত সুবিধা হয়। এই প্ৰভাৱক ব্যৱহাৰ কৰিবলৈ হ'লে অন্তৰীক্ষ যানখনক পূব দিশত প্ৰক্ষেপিত কৰা উচিত।

## জলবায়ু

পৃথিৱীৰ সোঁমাজত অৱস্থিত হোৱাৰ বাবে বিষুৱীয় অঞ্চলত সূৰ্যৰ ৰশ্মি বেছি তীক্ষ্ণভাৱে পৰে। সেয়ে বৰ্ষা ঋতু আৰু সুউচ্চ অঞ্চলসমূহৰ বাদে গোটেই বিষুৱীয় অঞ্চলত এক উষ্ণ জলবায়ু বিৰাজ কৰে। ইয়াৰ ওচৰৰ অঞ্চলসমূহত সাধাৰণতে আৰ্দ্ৰ আৰু শুষ্ক এই দুবিধ জলবায়ু বিৰাজ কৰে। তদুপৰি এই অঞ্চলত প্ৰচুৰ বৃষ্টিপাত হয় আৰু বছৰৰ বেছিভাগ সময় সেমেকা হৈ থাকে। তেতিয়াও উচ্চতা আৰু সাগৰৰ পৰা দূৰত্ব অনুযায়ী জলবায়ুৰ তাৰতম্য লক্ষ্য কৰিব পাৰি। পৃথিৱীৰ বেছিভাগ বিষুৱীয় ক্ষেত্ৰ সমুদ্ৰ ভাগত অৱস্থিত। মহাদেশীয় বিষুৱীয় অঞ্চলত ডাঠ বৰ্ষাৰণ্যৰ বাবে বিখ্যাত। তাৰে ভিতৰত আমাজান আৰু আৰু কঙ্গো নদীৰ অৱবাহিকাৰ বৰ্ষাৰণ্য উল্লেখযোগ্য। বিষুৱ ৰেখাৰ সৰ্বোচ্চ বিন্দু হৈছে ৪৬৯০ মিটাৰ উচ্চ ইকোৱেডৰৰ কায়াম্বে জ্বালামুখী। ই ইকোৱেডৰৰ দক্ষিণ প্ৰান্তত অৱস্থিত।

## বিষুবীয় অঞ্চল
বিষুৱৰেখাৰ দাঁতিকাষৰীয়া অঞ্চলটোক বিষুবীয় বা নিৰক্ষীয় অঞ্চল বুলি কোৱা হয়। ডাঠ অৰণ্য থকাৰ বাবে এই অঞ্চলত নানা প্ৰকাৰৰ উদ্ভিদ আৰু বিবিধ জীৱ-জন্তু দেখা যায়। এই অঞ্চলত গৰম ঠাণ্ডাৰ মিশ্ৰ পৰিবেশ দেখা যায়। ইয়াৰ কিছু কিছু অঞ্চলত চিৰসেউজ অৰণ্য, কিছুমানত পৰ্ণপাতী আৰু কিছুমানত জোপোহা কাঁইটীয়া গছ আৰু ঘাঁহজাতীয় উদ্ভিদ দেখা যায়। 
## তথ্য উৎস

শ্ৰেণী:ভূগোল
নক্ষত্ৰ

**নক্ষত্ৰ‎** অথবা **তৰা** () হৈছে প্লাজমা দশাস্থিত অতি উজ্জ্বল আৰু সুবৃহৎ গোলাকাৰ বস্তুপিণ্ড। উচ্চ তাপত নক্ষত্ৰ‎ নিউক্লীয় সংযোজন বিক্ৰিয়াৰ মাধ্যমত ক্ৰমাগত নিজৰ জ্যোতি উৎপন্ন কৰে। নিউক্লীয় সংযোজনৰ পৰা উৎপন্ন তাপ আৰু চাপ মহাকৰ্ষণীয় সঙ্কোচনক বাধা দি ৰাখে। ইন্ধন শেষ হৈ গ'লে এটি তৰাৰ মৃত্যু হৈ বগা বাওনা তৰা অথবা নিউট্ৰন তৰা আৰু কেতিয়াবা কৃষ্ণ গহ্বৰৰ সৃষ্টি হয়। পৃথিৱীৰ আটাইতকৈ নিকটবৰ্তী নক্ষত্ৰ‎ হৈছে সূৰ্য। তৰা জিক্‌মিক্ কৰাৰ কাৰণ হৈছে, ইয়াৰ কেন্দ্ৰত নিউক্লীয় সংযোজন বিক্ৰিয়াৰ মাধ্যমত যি শক্তি উৎপন্ন হয় সেয়া তৰাৰ সম্পূৰ্ণ অভ্যন্তৰভাগ পাৰ হৈ বহিঃপৃষ্ঠৰ পৰা বিকিৰিত হয়। হাইড্ৰ'জেন আৰু হিলিয়ামৰ তুলনাত গধুৰ প্ৰায় সকলো মৌল তৰাৰ কেন্দ্ৰত প্ৰথমতেই উৎপন্ন হৈছিল। 

জ্যোতিৰ্বিজ্ঞানীসকলে তৰাৰ বৰ্ণালী, দীপন ক্ষমতা বা গতি পৰ্যবেক্ষণ কৰি ইয়াৰ ভৰ, বয়স, ৰাসায়নিক গঠন আৰু অন্যান্য অনেক ধৰ্ম বিশ্লেষণ কৰিব পাৰে। এটা তৰাৰ সৰ্বমুঠ ভৰে মূলতঃ তাৰ বিবৰ্তন আৰু চূড়ান্ত পৰিণতি নিৰ্ধাৰণ কৰে। অন্যান্য ধৰ্মসমূহো নিৰ্ণয় কৰা হয় বিবৰ্তনমূলক ইতিহাসৰ মাধ্যমত যাৰ ভিতৰত আছে ব্যাস, ঘূৰ্ণন, চাপ আৰু তাপমাত্ৰা। অনেক তৰাৰ তাপমাত্ৰাক তাৰ দীপন ক্ষমতাৰ বিপৰীতে এক লেখচিত্ৰত স্থাপন কৰিল যি চিত্ৰ পোৱা যায় তাক হেৰ্টছ্‌ষ্পুং-ৰাছেল চিত্ৰ বোলা হয়। এই চিত্ৰৰ মাধ্যমত তৰাৰ বিবৰ্তনৰ বৰ্তমান দশা আৰু ইয়াৰ বয়স নিৰ্ণয় কৰা হয়। 

নিৰ্ণয় কৰা হৈছে যে এক প্ৰকাৰৰ মেঘৰ মাধ্যমত তৰাৰ জীৱনচক্ৰ আৰম্ভ হয়। এই মেঘত মূলতঃ হাইড্ৰ'জেন থাকে, অৱশ্যে হিলিয়াম সহ অতি সামান্য বিৰল গধুৰ মৌলো থাকিব পাৰে। তৰাৰ কেন্দ্ৰ যেতিয়া যথেষ্ট ঘন হয় তেতিয়া সেই কেন্দ্ৰৰ হাইড্ৰ'জেন নিউক্লীয় সংযোজন বিক্ৰিয়াৰ মাধ্যমত হিলিয়ামলৈ পৰিণত হয়। তৰাৰ অভ্যন্তৰ ভাগৰ অৱশেষৰ পৰা শক্তি বিকিৰণ আৰু পৰিচলনৰ এক মিশ্ৰ প্ৰক্ৰিয়াত বহিঃৰ্ভাগলৈ গমন কৰে। এই প্ৰক্ৰিয়াই তৰাটোক ঠাণ্ডা হবলৈ নিদিয়ে আৰু উৎপন্ন শক্তিয়ে এক নাক্ষত্ৰিক বায়ু তৈয়াৰ কৰে যি বিকিৰণক বিশ্বব্ৰহ্মাণ্ডত এৰি দিয়ে। তৰাৰ সমূহ হাইড্ৰ'জেন ইন্ধন জ্বলি শেষ হৈ গ'লে তাৰ মৃত্যু ঘটে। মৃত্যু ভৰৰ ওপৰত নিৰ্ভৰ কৰি বিভিন্ন প্ৰক্ৰিয়াৰ মাধ্যমত হয়। অৱশ্যে মৃত্যু ঘটাৰ আগেয়ে তৰাটোৱে আৰু কেইবাটাও প্ৰজন্ম পাৰ কৰে যাৰ ভিতৰত এটা হৈছে অপজাত অৱস্থা। প্ৰতি প্ৰজন্মত তাৰ পূৰ্বৰ প্ৰজন্মৰ তুলনাত গধুৰ মৌলৰ পৰিমাণ বেছি থাকে। তৰা অকলশৰীয়াকৈ থাকিবও পাৰে আৰু দুই বা ততোধিক তৰা একেলগে এক তন্ত্ৰ গঢ়ি তুলিবও পাৰে। দুটা তৰাৰ থুপবোৰত সাধাৰণতে এটাই আনটোক কেন্দ্ৰ কৰি পৰিভ্ৰমণ কৰি থাকে আৰু বেছি কাষলৈ আহিলে এটাই অন্যে টোৰ বিবৰ্তনকো প্ৰভাৱিত কৰে। 

## তথ্য সংগ্ৰহ

শ্ৰেণী:জ্যোতিৰ্বিজ্ঞান
নাইজেৰিয়া

**নাইজেৰিয়া** ( ইংৰাজী : Nigeria) পশ্চিম আফ্ৰিকাৰ এখন ৰাষ্ট্ৰ। ইয়াৰ ৰাজধানীৰ নাম আবুজা। তেল সমৃদ্ধ নাইজেৰিয়া আফ্ৰিকাৰ আটাইতকৈ বেছি জনবহুল দেশ। ইয়াৰ পশ্চিমে বেনিন, পূবে চাদ আৰু কেমেৰুণ, উত্তৰে নাইজাৰ আৰু দক্ষিণে গিনি উপসাগৰ অৱস্থিত। 

নাইজেৰিয়া ১৯৬০ চনৰ ১ অক্টোবৰ তাৰিখে ব্ৰিটেনৰ পৰা স্বাধীনতা লাভ কৰে। বৰ্তমান দেশখন ৩৬টা ৰাজ্য আৰু কেন্দ্ৰীয় ৰাজধানী এলেকাৰে গঠিত। ১৯৬৬ চনৰ পৰা ১৯৯৯ চনলৈ দেশখন বিভিন্ন সময়ে সামৰিক শাসনৰ সন্মুখীন হৈছিল। ১৯৯৯ চনত দেশ খনত পুনৰবাৰ গণতন্ত্ৰ স্থাপন হয়। 

## নামৰ উৎপত্তি
নাইজেৰিয়া নাম দেশখনৰ মাজেৰে প্ৰৱাহিত নাইজাৰ নদীৰ পৰা আহিছে। এই নাম ঊনৈছ শতিকাৰ শেষৰ ফালে ফ্ল'ৰা শ্ব'য়ে গঠন কৰে। দেশখনৰ নাম সম্পৰ্কে আৰু কোনো তথ্য পোৱা নাযায়। ইউৰোপীয় উপনিৱেশবাদৰ পিছৰ পৰা তুয়াৰেগ শব্দৰ পৰিৱৰ্তে এই নাম ব্যৱহৃত হবলৈ ধৰে। 
## ভূগোল
নাইজেৰিয়াৰ মুঠ মাটিকালি । ই পৃথিৱীৰ ৩২তম বৃহৎ দেশ। ইয়াৰ উপকূলীয় সীমাৰেখাৰ দৈৰ্ঘ্য ৮৫৩&nbsp;km.

নাইজেৰিয়াৰ উচ্চতম স্থান হৈছে চাপ্পাল ৱাদ্দি ( )। নাইজাৰ নদী আৰু বেণু নদী দেশখনৰ প্ৰধান নদী। এই দুখন নদীৰ মোহনাত নাইজাৰ ব-দ্বীপ অৱস্থিত। এই ব-দ্বীপ মধ্য আফ্ৰিকাৰ বিস্তৰ মেনগ্ৰ'ভ অৰণ্যৰ মুখ্য স্থান। 

### নগৰ-মহানগৰ
২০১২ চনৰ মতে নাইজেৰিয়াৰ ১০ লাখকতকৈ বেছি জনবসতি থকা চহৰ সমূহ হল :

## তথ্য উৎস

## বহিঃসংযোগ

; চৰকাৰী
* নাইজেৰিয়াৰ চৰকাৰী ৱেবছাইট  
* Constitution of the Federal Republic of Nigeria - 1999 
* ৰাষ্ট্ৰ প্ৰধান আৰু মন্ত্ৰীপৰিষদ সদসবৃন্দ 

; সাধাৰণ তথ্য
* Nigeria from *UCB Libraries GovPubs*
* Climate Change in Nigeria  From OneWorldUK''

; সংবাদ মিডিয়া
* Vanguard daily newspaper
* This Day  daily newspaper
* Nigeria Compendium of Nigeria Related News

শ্ৰেণী:আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
য়েভেচ মেয়াৰ

**য়েভেচ এফ. মেয়াৰ** *()* (; জন্ম : ১৯ জুলাই ১৯৩৯) এজন ফ্ৰান্সৰ গণিতজ্ঞ। ১৯৩৯ চনৰ ১৯ জুলাই তাৰিখে ফ্ৰান্সৰ পেৰিছ চহৰত তেওঁৰ জন্ম হয়। তেওঁ ৱেভলেট সূত্ৰৰ (wavelet theory) অন্যতম পিতৃপুৰুষ। এই সূত্ৰৰ উৎকৰ্ষ সাধনৰ অৰ্থে তেওঁ আগবঢ়োৱা অৱদানৰ বাবে তেওঁক ২০১৭ বৰ্ষৰ এবেল বঁটা প্ৰদান কৰা হয়। 

## জীৱনী
য়েভেচ মেয়েৰ টুনিছত অৱস্থিত লাইচি কাৰণটত শিক্ষা গ্ৰহণ কৰিছিল। তেওঁ গণিতত কনকুয়াৰ জেনেৰেল লাভ কৰিছিল আৰু ১৯৫৭ চনত ইকল নৰমালে চুপেৰিয়ৰ (ফৰাচী:École Normale Supérieure) প্ৰৱেশ পৰীক্ষাত প্ৰথম হৈছিল। ১৯৬৬ চনত তেওঁ জিন পিয়েৰ কাহানেৰ তত্ত্ববধনাত পিএইছডি ডিগ্ৰী লাভ কৰে।

তাৰ পিছত তেওঁ ১৯৬০-৬৩ চনত এখন হাইস্কুলৰ শিক্ষক, ১৯৬৩-৬৬ চনত ষ্ট্ৰাছবাৰ্গ বিশ্ববিদ্যালয়ত (Université de Strasbourg) সহকাৰী অধ্যাপক, ১৯৬৬-৮০ চনত পেৰিছ বিশ্ববিদ্যালয়ত (Université Paris-Sud) অধ্যাপক, ১৯৮০-৮৬ চনত ইকল পলিটেকনিকত অধ্যাপক, ২৯৮৫-৯৫ চনত পেৰিছ ডাউফিন বিশ্ববিদ্যালয়ত (Université Paris-Dauphine) অধ্যাপক হিচাপে কাৰ্য নিৰ্বাহ কৰে। তাৰ পিছত তেওঁ ১৯৯৫ চনত চি.এন.আৰ.এছ.ত জেষ্ঠ গৱেষক হিচাপে যোগ দিয়ে। তাৰপিছত ১৯৯৯ চনত তেওঁ ইকল নৰমালে চুপিৰিয়ৰ দে কাচানত অধ্যাপক হিচাপে সেৱা আগবঢ়ায় আৰু ২০০৪ চনৰ পৰা তেওঁ এই প্ৰতিষ্ঠানৰ অধ্যাপক এমেৰিটাছ পদত অধিষ্ঠিত হৈ আছে। 

তেওঁ ২০১০ চনত গছ পুৰস্কাৰ লাভ কৰে। সংখ্যা তত্ত্ব, অপাৰেচন সূত্ৰ আৰু হাৰমণিক বিশ্লেষণ, আৰু ৱেভলেট সূত্ৰৰ বিকাশ ঘটোৱাৰ লগতে মৌলিক অৱদানৰ এই বঁটা তেওঁক প্ৰদান কৰা হয়। "ৱেভলেট সূত্ৰৰ উৎকৰ্ষ সাধন"ত তেওঁ আগবঢ়োৱা অৱদানৰ বাবে তেওঁক ২০১৭ চনৰ এবেল বঁটা প্ৰদান কৰা হয়।
## বঁটা আৰু সন্মান
* তেওঁ ১৯৯৩ চনৰ পৰা Académie des Sciencesৰ সদস্য
* তেওঁক আন্তৰ্জাতিক গণিত কংগ্ৰেছৰ ১৯৭০ চনৰ নাইছ আৰু ১৯৮৩ চীনৰ ৱাৰশ্ব অধিৱেশনত বক্তা হিচাপে নিমন্ত্ৰণ কৰা হৈছিল। and in 1990 in Kyoto.
* ২০১০ চনত তেওঁ কাৰ্ল ফ্ৰেডৰিক গছ পুৰস্কাৰ লাভ কৰে।
* ২০১২ চনত তেওঁ আমেৰিকান মেথামেটিক্স ছোচাইটিৰ ফেল' নিৰ্বাচিত হয়।
*২০১৭ চনত তেওঁ এবেল বঁটা লাভ কৰে।
## প্ৰকাশিত গ্ৰন্থ
* Meyer (Y.), *Nombres de Pisot, Nombres de Salem et Analyse Harmonique*, Springer-Verlag, 1970.
* Meyer (Y.), *Algebraic numbers and harmonic analysis*, North-Holland, 1972.
* Meyer (Y.), *Ondelettes et Opérateurs*, Hermann, 1990.
* Meyer (Y.), ''Wavelets and Operators'', Cambridge University Press, 1992. 
## তথ্য উৎস

## বহিঃসংযোগ
*Société Mathématiques de France : Lecture by Yves Meyer (2009)
*
*Gauss prize 2010 

শ্ৰেণী:ফৰাচী গণিতজ্ঞ
শ্ৰেণী:ফ্ৰান্সৰ ব্যক্তি
শ্ৰেণী:জীৱিত ব্যক্তি
শ্ৰেণী:এবেল বঁটা বিজয়ী
জলবায়ু

**জলবায়ু** () হৈছে সাধাৰণতে ৩০-বছৰতকৈ অধিক অন্তৰালৰ বতৰৰ পৰিসংখ্যা। কোনো এটা অঞ্চলত এক দীঘলীয়া সময়ত হোৱা উষ্ণতা, আদ্ৰতা, বায়ুমণ্ডলীয় চাপ, বতাহ, বৰষুণৰ পৰিমাণ, বায়ুমণ্ডলীয় কণিকাৰ হিচাপ আৰু অন্যান্য ধাতৱীয় তত্ত্বৰ পাৰ্থক্য আদিৰ পৰিবৰ্তনৰ আৰ্হিৰ নিৰ্ধাৰণৰ দ্বাৰা অঞ্চলটোৰ জলবায়ু নিৰ্ণয় কৰা হয়। বতৰৰ লগত জলবায়ুৰ পাৰ্থক্য হৈছে উল্লিখিত উপাদানসমূহ কম সময়ৰ বাবে নিৰ্ধাৰণ কৰা হয়।

কোনো এটা অঞ্চলৰ জলবায়ু **জলবায়ু তন্ত্ৰ**ই সৃষ্টি কৰে, ইয়াৰ পাঁচটা উপাদান আছে: বায়ুমণ্ডল, জলমণ্ডল, ভূ-মণ্ডল, তুষাৰমণ্ডল, আৰু জৈৱমণ্ডল।

কোনো স্থানৰ জলবায়ু তাৰ স্থানাংক, অৱস্থান, আৰু উচ্চতা, আৰু নিকটবৰ্তী পানীৰ উৎস আৰু সিহঁতৰ সোঁতে প্ৰভাৱিত কৰে। বিভিন্ন উপাদান বিশেষকৈ উষ্ণতা আৰু বৰষুণৰ পৰিমাণৰ গড় বা বিশেষ পৰিসৰৰ ওপৰত নিৰ্ভৰ কৰি জলবায়ুক শ্ৰেণীবিভাজন কৰা হয়। এনে এটা সাধাৰণ পদ্ধতি আছিল ক'পেন জলবায়ু শ্ৰেণীবিভাজন।

## তথ্য সংগ্ৰহ

শ্ৰেণী:জলবায়ু বিজ্ঞান
যোগী আদিত্যনাথ

**মহন্ত যোগী আদিত্যনাথ** (ইংৰাজী: *Yogi Adityanath*; জন্ম *অজয় সিং বিস্ত*; ৫ জুন, ১৯৭২) হ'ল এজন ভাৰতীয় পুৰোহিত তথা এজন হিন্দুত্ব (হিন্দু জাতীয়তাবাদী) ৰাজনীতিবিদ। ২০১৭ চনৰ উত্তৰ প্ৰদেশৰ বিধানসভা নিৰ্বাচনত ভাৰতীয় জনতা পাৰ্টি দলে সংখ্যাগৰিষ্ঠতা লাভ কৰাত যোগী আদিত্যনাথে উত্তৰ প্ৰদেশৰ মুখ্যমন্ত্ৰী হিচাপে ২০১৭ চনৰ ১৯ মাৰ্চত শপত গ্ৰহণ কৰে। উল্লেখযোগ্য যে উক্ত নিৰ্বাচনত যোগী আছিল বিজেপি দলৰ এজন বিশিষ্ট প্ৰচাৰক। ১৯৯৮ চনৰ পৰা যোগীয়ে এতিয়ালৈ উত্তৰ প্ৰদেশৰ গোৰখপুৰ সমষ্টিৰ পৰা একেৰাহে পাঁচবাৰকৈ লোকসভাৰ সাংসদ হৈছে। ইয়াৰ উপৰিও যোগী আছিল *গোৰখনাথ মঠ* নামৰ গোৰখপুৰৰ এটা হিন্দু মন্দিৰৰ *মহন্ত* বা *মুখ্য পুৰোহিত*। ইয়াৰ পূৰ্বে মন্দিৰৰ মুখ্য পুৰোহিত আছিল যোগীৰ আধ্যাত্মিক "পিতৃ" *মহন্ত অবৈদ্যনাথ* যিয়ে ২০১৪ চনৰ ছেপ্তেম্বৰ মাহত নশ্বৰ দেহ ত্যাগ কৰিছিল। যোগী আদিত্যনাথে *হিন্দু যুৱা বাহিনী* নামে এটা যুৱ সংগঠনো প্ৰতিষ্ঠা কৰিছিল।

## প্ৰাৰম্ভিক জীৱন আৰু শিক্ষা
১৯৭২ চনৰ ৫ জুনত উত্তৰাখণ্ডৰ (পূৰ্বে উত্তৰ প্ৰদেশ) পৌৰী গড়ৱাল জিলাৰ পঞ্চুৰ নামে এখন গাঁৱৰ এটা গড়ৱালি ৰাজপুত পৰিয়ালত যোগী আদিত্যনাথৰ জন্ম হৈছিল। জন্মতে তেওঁৰ নাম *অজয় সিং বিস্ত* ৰখা হৈছিল। তেওঁৰ পিতৃ *আনন্দ সিং বিস্ত* আছিল এজন বনৰক্ষক। উত্তৰাখণ্ডৰ হেমৱতী নন্দন বহুগুণ গড়ৱাল বিশ্ববিদ্যালয়ৰ পৰা যোগীয়ে গণিতত স্নাতক ডিগ্ৰী লাভ কৰিছিল।
অযোধ্যাৰ ৰাম মন্দিৰ আন্দোলনত যোগ দিবলৈ ১৯৯০ত যোগীয়ে নিজৰ ঘৰ ত্যাগ কৰিছিল। তেওঁ গোৰখনাথ মঠৰ মুখ্য পুৰোহিত *মহন্ত অবৈদ্যনাথ*ৰ সংস্পৰ্শলৈ আহে আৰু পাছলৈ তেওঁৰ শিষ্য হয়। পৰৱৰ্তী সময়ত তেওঁক "যোগী আদিত্যনাথ" নাম দিয়া হয় আৰু মহন্ত অবৈদ্যনাথৰ উত্তৰাধিকাৰী হিচাপে মনোনীত হয়। ১৯৯৮ চনত যোগীয়ে পৈতৃক গাঁৱত এখন স্কুল স্থাপনা কৰিছিল।

## ধাৰ্মিক কৰ্মজীৱন
২১ বছৰ বয়সতেই যোগী আদিত্যনাথে নিজৰ পৰিয়াল ত্যাগ কৰি গোৰখনাথ মঠৰ মুখ্য পুৰোহিত মহন্ত অবৈদ্যনাথৰ শিষ্যত্ব গ্ৰহণ কৰে। ২০১৪ চনৰ ১২ ছেপ্তেম্বৰত মহন্ত অবৈদ্যনাথৰ মৃত্যুৰ পাছত যোগী আদিত্যনাথক গোৰখনাথ মঠৰ মুখ্য পুৰোহিতৰ পদত পদোন্নতি দিয়া হয়। ২০১৪ চনৰ ১৪ ছেপ্তেম্বৰত নাথ সম্প্ৰদায়ৰ পৰম্পৰাগত অনুষ্ঠানৰ মাজত যোগী আদিত্যনাথক "গোৰখনাথ মন্দিৰৰ পীঠাধিশ্বৰ" বনোৱা হয়।

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
এন. বিৰেন সিং

**নংথমবাম বিৰেন সিং** (ইংৰাজী: Nongthombam Biren Singh;জন্ম ১ জানুৱাৰী, ১৯৬১) হ'ল এজন ভাৰতীয় ৰাজনীতিবিদ, প্ৰাক্তন ফুটবল খেলুৱৈ আৰু সাংবাদিক। বিৰেন সিং বৰ্তমান মণিপুৰৰ মুখ্যমন্ত্ৰী।
বিৰেন সিঙে ফুটবল খেলুৱৈ হিচাপে নিজৰ কৰ্মজীৱনৰ পাতনি মেলিছিল আৰু ঘৰুৱা প্ৰতিযোগিতাসমূহত বিএছএফ দলৰ হকে খেলিবলৈ তেওঁ বিএচএফত ভৰ্তি হৈছিল। পাছলৈ তেওঁ বিএচএফৰ পৰা পদত্যাগ কৰি সাংবাদিকতা কৰিবলৈ লৈছিল। কোনো আনুষ্ঠানিক প্ৰশিক্ষণ তথা অভিজ্ঞতা নথকা সত্বেও তেখেতে ১৯৯২ চনত Naharolgi Thoudang নামৰ এখন স্বদেশী দৈনিক আৰম্ভ কৰিছিল আৰু ২০০১ চন পৰ্যন্ত সম্পাদক হিচাপে দায়িত্ব পালন কৰিছিল। ২০০২ চনত ৰাজনীতিত অংশগ্ৰহণ কৰিয়েই বিৰেন সিঙে ডেম'ক্ৰেটিক ৰিভ'লিউচনাৰী পিপিলচ্ পাৰ্টিত যোগ দিয়ে আৰু হেইগংৰ পৰা বিধানসভা নিৰ্বাচনত জয়ী হয়। ২০০৩ চনত ভাৰতীয় জাতীয় কংগ্ৰেছত যোগদান কৰাৰ পাছত তেখেতে কংগ্ৰেছ দলৰ টিকটেৰে নিৰ্বাচনত প্ৰতিদ্বন্দ্বিতা কৰি ২০০৭ চনত নিজৰ আসন বজায় ৰাখে। যুৱ কল্যাণ তথা ক্ৰীড়া মন্ত্ৰী হিচাপে কাৰ্যনিৰ্বাহ কৰি, ভাৰতীয় জনতা পাৰ্টিত যোগদান কৰাৰ আগতে তেখেতে ২০১৬ চনত কংগ্ৰেছ দল ত্যাগ কৰে। ২০১৭ চনত তেখেত মণিপুৰৰ মুখ্যমন্ত্ৰী হয়।

## তথ্য সংগ্ৰহ

শ্ৰেণী:মণিপুৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী